hotchpotch/miracl-hf-unified huggingface dataset:
১৮৭৬-৭৭ ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফর
১৮৭৬-৭৭ মৌসুমে অস্ট্রেলিয়া ও নিউজিল্যান্ড সফরটি একসময় উপনিবেশগুলোয় আরও একটি পেশাদার প্রথম-শ্রেণীর ক্রিকেট সফর হিসেবে বিবেচনা করা হতো যা পূর্বেকার সময়ে অনুষ্ঠিত একই ধরনের সফর ছিল। কিন্তু কালক্রমে এ সফরটি স্মারকসূচক বিশ্বের প্রথম টেস্ট খেলা হিসেবে শ্রেণীকৃত হয় ও ইংল্যান্ড ক্রিকেট দলের অস্ট্রেলিয়া সফররূপে পরিচিতি পায়। ইংরেজ দলটিকে কখনো কখনো জেমস লিলিহোয়াইট একাদশরূপে পরিচিতি ঘটানো হয়ে থাকে। দলটি সর্বমোট ২৩ খেলায় অংশ নেয়। কিন্তু মাত্র তিনটি প্রথম-শ্রেণীর ক্রিকেট খেলার মর্যাদা পায়। তন্মধ্যে, দু’টিই ছিল টেস্ট খেলা।
প্রথম খেলাটি ১৬ নভেম্বর, ১৮৭৬ তারিখে অ্যাডিলেড ওভালে ও সর্বশেষ খেলাটি একই মাঠে ১৪ এপ্রিল, ১৮৭৭ তারিখে অনুষ্ঠিত হয়। জানুয়ারি থেকে মার্চের মধ্যে অস্ট্রেলিয়ায় পনেরটি ও নিউজিল্যান্ডে বাদ-বাকী আটটি খেলা অনুষ্ঠিত হয়।
ফ্রেড গ্রেসের পরিচালনায় আরেকটি বিদ্রোহী দলের সফর আয়োজনের চেষ্টা করা হলেও তা বাতিল করা হয়ে যায়। অস্ট্রেলীয় উপনিবেশগুলোয় সেরা খেলোয়াড়গণ জেমস লিলিহোয়াইটের নেতৃত্বাধীন দলের বিপক্ষ দুই খেলায় অংশ নেন। বৈশ্বিকভাবে পরিচিতি পাওয়া অস্ট্রেলিয়ার সেরা ফাস্ট বোলার ফ্রেড স্পফোর্থ বিতর্কিতভাবে প্রথম খেলা থেকে নিজেকে গুটিয়ে নেন। এর কারণ ছিল উইকেট-রক্ষক বিলি মারডকের দলে অনুপস্থিতি। ১৫ মার্চ, ১৮৭৭ থেকে শুরু হওয়া দুই খেলায় উভয় দল অংশ নেয় যা পরবর্তীকালে টেস্ট খেলারূপে আখ্যায়িত হয়। সিরিজটি ১-১ ব্যবধানে ড্র হয়।
টেস্ট ক্রিকেটের উৎপত্তি সম্পর্কে আরও বিস্তারিতভাবে জানার জন্য প্রথম টেস্ট সফর - ১৮৭৬/৭৭ দেখুন। যদিও উভয় খেলাই টেস্টের মর্যাদা পায়; তবুও সিরিজটি ১৮৮২ সাল থেকে শুরু হওয়া অ্যাশেজ সিরিজের অংশ ছিল না।
কাজী সব্যসাচী
কাজী সব্যসাচী (মৃত্যু: ১৯৭৯ খ্রিস্টাব্দ) একজন বাংলাদেশী আবৃত্তিকার ছিলেন। তিনি বাংলাদেশের জাতীয় কবি কাজী নজরুল ইসলামের বড় ছেলে ছিলেন।
বিংশ শতাব্দির ষাট ও সত্তরের দশকে সব্যসাচী আবৃত্তিকার হিসেবে জনপ্রিয় হয়ে উঠেন। ১৯৬৬ সালে তিনি বিদ্রোহী কবিতাটি, কাজী নজরুল ইসলামের একটি বিখ্যাত কবিতা, প্রথমবারের মত রেকর্ড করেন।
২০১৬ সালে সব্যসাচী স্মরণে তার পরিবার “কাজী সব্যসাচী স্মৃতি পুরস্কার” চালু করে। প্রতি বছর এই পুরস্কার বাংলাদেশ এবং ভারত-এর দুইজন আবৃত্তিকারকে প্রদান করা হয়ে থাকে।
দ্য রাইজ অব ইসলাম এণ্ড দ্য বেঙ্গল ফ্রন্টিয়ার
দ্য রাইজ অব ইসলাম এণ্ড দ্য বেঙ্গল ফ্রন্টিয়ার ইংরেজী ভাষায় লিখিত একটি গুরুত্বপূর্ণ ইতিহাস গ্রন্থ যাতে ভারতবর্ষের বঙ্গে ইসলামের আবির্ভাব এবং বিস্তার সম্পর্কে বিশদ আলোকপাত করা হয়েছে এবং, বিশেষ করে, এর কারণ তালাশ করা হয়েছে। এই গ্রন্থটির রচয়িতা প্রসিদ্ধ মার্কিন ইতিহাসবিদ অধ্যাপক রিচার্ড ম্যাক্সওয়েল ইটন।
শক্ত মলাটের "দ্য রাইজ অব ইসলাম এণ্ড দ্য বেঙ্গল ফ্রন্টিয়ার" গ্রন্থটি মার্কিন যুক্তরাষ্ট্রের ইউনিভার্সিটি অব ক্যালিফর্ণয়া প্রেস (বার্কলে) কর্তৃক ১৯৯৩ খ্রিস্টাব্দে প্রথম প্রকাশিত। জুলাই ১৯৯৬ এ প্রকাশিত পেপারব্যাক সংস্করণের (ISBN 9780520205079) পৃষ্ঠা সংখ্যা ৩৮৮।
এই গ্রন্থে দুই খণ্ডে ১১টি অধ্যায় রয়েছে। প্রথম খণ্ডে `সুলতানদের রাজত্বে বঙ্গ' এই শিরোনামের অধীনে ৫টি এবং দ্বিতীয় খণ্ডে `মুঘলদের আমলে বঙ্গ' শিরোনামের অধীনে ৬টি অধ্যায় রয়েছে। গ্রন্থশেষে কিছু টাকশাল শহর ও বঙ্গের প্রধান শাসকদের (1204-1757) তালিকা, গ্রন্থপঞ্জী ইত্যাদি সংযোজন করা হয়েছে। গ্রন্থের শুরুতে রয়েছে লেখক রচিত একটি ভূমিকা।
এই মূল্যবান ইতিহাসগ্রন্থের বিষয়বস্তু বাংলায় ইসলামের প্রবর্তন ও ক্রমবিকাশ। বিশেষ করে ১২০৪ খ্রিস্টাব্দ থেকে ১৭৬০ খ্রিস্টাব্দ পর্যন্ত কালপরিধিতে ইসলামের অপ্রতিরোধ্য গ্রহণযোগ্যতার কারণ অন্বেষণ করেছেন রিচার্ড ইটন। ভারতবর্ষের দক্ষিণের এই এলাকাই ইসলামকে দ্রুত এবং ব্যাপকারে গ্রহণ করেছে। তবে শুরুতে বঙ্গের আদি সামাজিক, অর্থনৈতিক ও রাজনৈতিক অবস্থার বর্ণনা দিয়েছেন ইটন সাহেব। গুরুত্বের সঙ্গে ব্যাখ্যা করেছেন কেন, কোন পরিস্তিতিতে মানুষ তার ধর্ম বদল করে। বিবিধ নৃতাত্ত্বিক, পুরাতাত্ত্বিক, সাংস্কৃতিক প্রমাণ, গান, কবিতা, লোককাহিনী ও কথ্য ইতিহাস তিনি বিশ্লেষণ করেছেন যার মধ্য দিয়ে ভারতীয় সভ্যতা ও ইসলামের মধ্যে দীর্ঘ মিথস্ত্রিয়ার একটি তুলনারহিত বয়ান ফুটে উঠেছে। তিনি ব্যাখ্যা করেছেন কীভাবে ইসলামের সীমানা ক্রমশঃ এবং দ্রুত সম্প্রসারিত হয়েছে।
ফারাক্কা বন্দর
ফারাক্কা বন্দর বা "ফারাক্কা ফ্লোটিং টার্মিনাল" হল পশ্চিমবঙ্গের একটি অন্যতম আভ্যন্তরীণ জলপথে অবস্থিত নদীবন্দর। এই নদী বন্দরটি ছোট নদী বন্দর।এটি মুর্শিদাবাদ জেলার ফারাক্কা শহরের কাছে অবস্থিত। এই বন্দরের দ্বারা প্রধানত কয়লা আনা হয় ইন্দোনেশিয়া থেকে। প্রথমে বড় জাহাজে করে কয়লা আনা হয় হলদিয়ার কাছে। এরপর বার্জে সেই কয়লা পরিবহন করে "ফারাক্কা বন্দরে" আনা হয়। এই বন্দর প্রতি বছর ৩ লক্ষ টন বা ০.৩ মিলিওন টন পণ্য পরিবহন করে। বন্দরটির জলের গভীরতা প্রায় । বর্তমানে বাংলাদেশ ও ভারতের নদীতে নৌপরিবহনের চুক্তি অনুযায়ী বাংলাদেশ ফারাক্কা বন্দর ব্যবহারের অনুমতি পেয়েছে।
ফারাক্কা বন্দরে নির্মিত ফ্লোটিং টার্মিনালটি ৪৮০০ বর্গমিটার আয়তন বিশিষ্ট। এটি কয়লা পরিবহনের জন্য নির্মিত হয়েছে। ফারাক্কার টার্মিনালটি "ফিডার ক্যানাল" এ নির্মাণ করা হয়েছে। এই টার্মিনালটি নির্মাণ করেছে আভ্যন্তরীণ জলপথ পরিবহন সংস্থা। এই টার্মিনাল বা বন্দরে কয়লা পরিবহন করে জিন্দাল গোষ্ঠি। এখানে ১৫০ টন ক্ষমতার ছোট জহাজ বা বার্জ কয়লা নিয়ে নৌঙর করে।
তবে বন্দরের টার্মিনালটি ১৫০০ থেকে ২০০০ টন ডিডব্লিউটি (DWT) ক্ষমতার জাহাজ নৌঙর জন্য উপযোগি।মনে করা হচ্ছে জলপথটির নাব্যতা সারা বছর থাকলে বন্দরটির পণ্য পরিবহন দ্রুত বৃদ্ধি পাবে। বন্দরটি ও জাতীয় জলপথ ১ সম্পূর্ন রূপে চালু হলে এই বন্দর দ্বারা ৯ মিলিওন টন কয়লা পরিবহনের পরিকল্পনা রয়েছে।
বন্দরটির সবচেয়ে বড় সমস্যা হল ফিডার ক্যানালের ন্যাবত্য হ্রাস বর্তমমানে ভাগীরতী নদীতেও নব্যতা সমস্যা দেখা যাচ্ছে। শুখা মরশুমে নদী ও ক্যানালের গভীরতা আরও কমে। ফলে ব্যয়বাহুল্য ড্রেজিং করার প্রয়োজন হয়। বর্তমানে জাতীয় জলপথ ১ কর্তৃপক্ষ হলদিয়া থেকে ফারাক্কা পর্যন্ত জলপথের গভীরতা রাক্ষার চেষ্টা করছে।
স্ট্যান্ডার্ড চার্টার্ড
স্ট্যাডার্ড চার্টার্ড পিএলসি একটি বৃটিশ বহুজাতিক ব্যাংকিং এবং আর্থিক প্রতিষ্ঠান যার হেডকোয়ার্টাস লন্ডনে অবস্থিত। এটি ৭০টি দেশে ১,২০০ টি শাখা এবং আউটলেট (এদের মধ্যে সাবসিডিয়ারি,সহযোগী এবং যৌথ মূলধনী সহ)এবং ৮৭,০০০ হাজার কর্মী রয়েছে।ব্যাংকটি কনজ্যুমার, কর্পোরেট এবং প্রাতিষ্ঠানিক সেবা দিয়ে বিশ্বব্যাপি অবস্থান করছে। ব্যাংকটি যুক্তরাজ্য ভিত্তিক হওয়া সত্বেও এটি সেখানে রিটেইল ব্যাংকিং করে না এবং এর ৯০% মুনাফা আসে এশিয়া,আফ্রিকা এবং মধ্যপ্রাচ্য থেকে।
লন্ডন স্টক এক্সচেঞ্জে স্ট্যার্ডাড চার্টার্ড প্রাথমিক তালিকাভুক্ত রয়েছে এবং এটি এফটি ১০০ সূচকে রয়েছে। জানুয়ারি ২০,২০১৬-এর হিসেবে প্রতিষ্ঠানটির বাজার মূলধন প্রায় £১৫ বিলিয়ন ইউরো। যেকোনো কোম্পানির ধরনে লন্ডন স্টক এক্সচেঞ্জে প্রাথমিক তালিকাভুক্ত কোম্পানির মধ্যে ২৮ তম। হংকং স্টক এক্সচেঞ্জ এবং ন্যাশনাল স্টক এক্সচেঞ্জ অফ ইন্ডিয়া এর শেয়ারে বাজারেও এটির তালিকাভুক্তি রয়েছে। প্রতিষ্ঠানটির সবচেয়ে বড় শেয়ারহোল্ডার সিঙ্গাপুরের রাষ্ট্রায়ত্ব কোম্পানি টিমাসেক হোল্ডিংস।
স্ট্যান্ডার্ড চার্টার্ড ব্যাংক ১৮৫৩ সালে রাণী ভিক্টোরিয়ার আদেশানুসারে প্রতিষ্ঠিত হয়। চার্টার্ড মুম্বাই, কোলকাতা এবং সাংহাইতে ১৮৫৮ সালে তাদের ১ম শাখা স্থাপন করে। এবং ১৮৫৯ সালে এটি সিংগাপুর ও হংকং এ বিস্তৃতি লাভ করে। এটির প্রথম মুদ্রা "হংকং ডলার" ১৮৬২ সালে প্রকাশিত হয়।
স্ট্যান্ডার্ড চার্টার্ড নামটি এসেছে ১৯৬৯ সালে দুইটি ব্যাংকের একত্রিত করনের মাধ্যমে। চার্টার্ড শব্দটি এসেছে চার্টার্ড ব্যাংক অফ ইন্ডিয়া,অস্ট্রেলিয়া ও চীন থেকে এবং স্ট্যান্ডার্ড এসেছে স্ট্যান্ডার্ড ব্যাংক অফ ব্রিটিশ সাউথ আফ্রিকা নাম থেকে। শব্দ দুটি মিলে এটি এখন স্ট্যান্ডার্ড চার্টার্ড ব্যাংক নামে পরিচিত।
২০০৯-এ ব্যাংকটি ঘোষনা দেয় জুলাই ২০১০ থেকে ২০১৩-১৪ ফুটবল মৌসুমে এটি লিভারপুল ফুটবল ক্লাব এর প্রধান স্পন্সর হয়েছে। এই চুক্তিটি ছিল £৮০ মিলিয়ন ইউরোর। ২০১৫-২০১৯ পর্যন্ত ও একটি চুক্তি হয়েছে।
লিওন রাসেল
লিওন রাসেল (এপ্রিল ২, ১৯৪২-নভেম্বর ১৩, ২০১৬) ছিলেন একজন জনপ্রিয় মার্কিন গায়ক ও গীতিকার। তিনি ১৯৭১ সালে দ্য কনসার্ট ফর বাংলাদেশে গান পরিবেশন করেছিলেন। ২০১১ সালে রক অ্যান্ড রোল হল অফ ফেম এ স্থান পান। ৬০ বছরের কর্মজীবনে তিনি অনেকগুলো বেস্ট সেলিং পপ গান উপহার দিয়েছেন।
ইতিহাসের সবচেয়ে সফল মিউজিসিয়ানদের একজন হিসেবে তাকে গন্য করা হয় এবং ভ্রাম্যমাণ মিউজিসিয়ান হিসেবে হল অব ফেমের শিল্পীর সাথে তিনি সাথে সঙ্গীত পরিবেশন করেছেন। তিনি মোট ৩৩ টি অ্যালবাম ও প্রায় ৪৩০ টি গান রেকর্ড করেন।
ফারজানা দুআ এলাহি
ফারজানা দুআ এলাহি হলেন একজন বাংলাদেশী বংশোদ্ভূত ব্রিটিশ অভিনেত্রী ও ডিস্ক জকি। তিনি হলিউড চলচ্চিত্র "দ্য হান্ড্রেড ফুট জার্নি"র জন্য পরিচিত। এছাড়া তিনি হ্যাবিট টু আদারসের ডিজে ও রেকর্ড প্রযোজক।
ফারজানা যুক্তরাজ্যের দক্ষিণ পূর্ব লন্ডনে জন্মগ্রহণ করেন। তিনি লন্ডনের ব্রিট স্কুল-এ পড়াশুনা করেন।
এলাহি ২০০১ সালে গ্রীনউইচ থিয়েটারে "ফ্যামিলি টাইস" মঞ্চ নাটকে অভিনয় করেন। ২০০৬ সালে তার অভিনীত মঞ্চনাটকগুলো হল "বার্ন", "চ্যাটরুম", "সিটিজেনশিপ" ও "ক্যাচ". ২০০৮ সালে আউট অব জয়েন্ট থিয়েটার কোম্পানি ও ট্রাইসাইকেল থিয়েটার-এ ডেভিড এডগারের নাটক "টেস্টিং দ্য ইকো"তে মুনা ও জাসমিনকা চরিত্রে অভিনয় করেন। ২০০৯ সালে হ্যাম্পস্টিড থিয়েটার-এ আতিয়া সেনগুপ্ত-এর "হোয়াট ফাতিমা ডিড" নাটকে আয়শা চরিত্রে অভিনয় করেন। ২০১৩ সালে রয়্যাল কোর্ট থিয়েটার-এ "ওপেন কোর্ট", "দ্য প্রেসিডেন্ট হ্যাজ কাম টু সি ইউ", "পিজিওনস" ও "আনটাইটেলড মাট্রিয়ার্চ প্লে (বা সেভেন সিস্টারস)" মঞ্চনাটকে অভিনয় করেন।
২০১০ সালের জানুয়ারি মাসে এলাহি বিবিসি বেতার ৩-এ তায়েব সালিহ রচিত উপন্যাস "সিজন অব মাইগ্রেশন টু দ্য নর্থ" অবলম্বনে নির্মিত বেতার নাটকে হুসনা বিনতে মাহমুদ চরিত্রে কণ্ঠ দেন।
এলাহি ২০০৪ সালে "ইংল্যান্ড এক্সপেক্টস" টিভি নাটকে শাহিনারা চরিত্রে অভিনয় করেন। ২০০৬ সাল থেকে ২০০৮ সাল পর্যন্ত তিনি "ডক্টরস", "দ্য বিল", "দ্য অমিড জালিলি শো", "হলবি সিটি", "ইন্সপেক্টর লুইস", টিভি ধারাবাহিকে অভিনয় করেন।
২০০৯ সালে এলাহি বিবিসির "ইস্টএন্ডারস" সোপ অপেরায় পারভীন আব্বাসী চরিত্রে ৪টি পর্বে অভিনয় করেন। 
এছাড়া তিনি ২০১১ সালে "সাইলেন্ট উইটনেস" ২০১২ সালে "বিবিসি মজায় মজায় শেখা" ও ২০১৩ সালে "ব্রডচার্চ" ও ২০১৪ সালে "দ্য স্মোক"-এ অভিনয় করেন।
এলাহি ২০০৭ সালে গ্রেগ লফটিন পরিচালিত "স্যাক্সন" ও ২০১০ সালে মাইক নুয়েল পরিচালিত "" চলচ্চিত্রে অভিনয় করেন। ২০১১ সালে তিনি মিনহাজ হুদা পরিচালিত "এভরিহয়্যার অ্যান্ড নোহয়্যার" চলচ্চিত্রে পার্শ্বচরিত্রে অভিনয় করেন। ২০১৪ সালে রিচার্ড সি. মরিসের দ্য হান্ড্রেড ফুট জার্নি উপন্যাস অবলম্বনে নির্মিত "দ্য হান্ড্রেড ফুট জার্নি" চলচ্চিত্রে মাহিরা চরিত্রে অভিনয় করেন।
২০১০ সালের শেষের দিকে এলাহি যুক্তরাজ্যের বিভিন্ন ক্লাবে গান গাওয়া শুরু করেন। তিনি প্রথমে লন্ডনের প্রথম সারির কয়েকটি ক্লাবে গান গাওয়ার সুযোগ পান ও পরে আন্তর্জাতিকভাবে প্রশংসা লাভ করেন। পরবর্তীতে এলাহি ও লরেন ইলি এক অনুষ্ঠানে ডিস্ক জকিং করার সময় পরিচিত হন এবং তাদের একই ধরণের সঙ্গীতের আগ্রহ থেকে তিনি লন্ডন ভিত্তিক ডিজে 'হ্যাবিট টু আদারস'-এ যোগ দেন। হ্যাবিট টু আদারস ইলেক্ট্রো হাউজ, ডিপ হাউজ, ডিপ টেকনো, ডিস্কো ধরণের সঙ্গীত পরিবেশন করে থাকে এবং তারা ইউকে গ্যারেজ, এসিড হাউজ, হার্ডকোর টেকনো, ড্রাম ও বেইজ, ও ওল্ডস্কুল জাঙ্গাল দ্বারা প্রভাবিত।
পিঁপড়া পাখি
'এন্টবার্ড (পিঁপড়া পাখি) মধ্য ও দক্ষিণ আমেরিকায়, মেক্সিকো থেকে আর্জেন্টিনা পর্যন্ত পাওয়া যায়। ২০০ রকমের এন্টবার্ড পাওয়া যারা যারা বিভিন্ন নামে পরিচিত যেমন এন্টশ্রাইকস, এন্টরেনস, এন্টভাইরিয়োস, ফায়ার আইস, বেয়ার আইস এবং বুশ বার্ডস।
এন্টবার্ডদের প্রধানত নিওট্রপিক্যাল অঞ্চলে দেখতে পাওয়া যায়। সামান্য কিছু প্রজাতি দক্ষিণ মেক্সিকো এবং উত্তর আর্জেন্টিনায় পাওয়া যায়। ব্যারড এন্টশ্রাইকের মত কিছু প্রজাতি দক্ষিণ ও মধ্য আমেরিকায় পাওয়া যায় এবং এশ-থ্রোটেড এন্টরেন এর মত প্রজাতি খুব বেশী বিস্তৃত নয়।
এন্টবার্ড রা প্রধানত রেইনফরেন্টস সংলগ্ন আদ্র নিম্নভুমির কাছাকাছি বাস করে। সব থেকে বেশী সংখ্যক পিপড়া পাখির প্রজাতি পাওয়া যায় আমাজন বেসিনে। ব্রাজিল, কলাম্বিয়া, বলিভিয়া এবং পেরু সংলগ্ন একটি নির্দিষ্ট অংশে ৪৫ জাতের পিপড়া পাখির সন্ধান পাওয়া গেছে। মেক্সিকোতে শুধু মাত্র ৭ প্রজাতির পিপড়া পাখি পাওয়া যায়।
পিপড়া পাখি দিবাচর, তারা খাবার খাওয়া, ডিম পাড়া, ওড়া সবই দিনের বেলায় করে। অনেক পিপড়া পাখি প্রজাতি সূর্যের আলো প্রবেশে বাধা পায় এরকম জংগলের মধ্যে প্রবেশ করে না। পিপড়া পাখিরা পিঁপড়া শিকারের সময়ে ডানার সাহায্যে ঝেড়ে নেয়। ধারণা করা হয় পালকের পরজীবি ঝেড়ে ফেলতে এবং খাবার থেকে বিস্বাদ পদার্থ সরিয়ে ফেলতে এরকম করে থাকে।
ওমেন্স রয়্যাল নেভাল সার্ভিস
নারীদের রাজকীয় নৌবাহিনী সেবা (ওমেন্স রয়্যাল নেভাল সার্ভিস, সংক্ষেপে ডব্লিউআরএনএস, যেটাকে রেন্স হিসেবে উচ্চারণ করা হয়) ব্রিটিশ নৌবাহিনীর নারী শাখা ছিল। এটি প্রথম বিশ্বযুদ্ধের সময় ১৯১৭ সালে তৈরী করা হয়, দুই বছর পর এটি ভেঙ্গে দেওয়া হলেও ১৯৩৯ সালে দ্বিতীয় বিশ্বযুদ্ধের শুরু হওয়ার সময় পুনরায় তৈরী করা হয়, ১৯৯৩ সালে এটিকে মূলধারার নৌবাহিনীর সাথে যুক্ত করা হয়। নারীদের রাজকীয় নৌবাহিনী সেবাতে ছিল পাচক, করণিক, ওয়্যারলেস টেলিগ্রাফিস্ট, রাডার প্লটার, ওয়েপোন্স এ্যানালিস্ট, রেঞ্জ এ্যাসেসর, ইলেক্ট্রিশিয়ান এবং এয়ার মেকানিক অর্থাৎ নন-কমব্যাট (অযুদ্ধ) এবং কমব্যাট সাপোর্ট (যুদ্ধ সমর্থন বা সাহায্য) ডিউটি (দায়িত্ব) পালন করাই ছিল নারীদের রাজকীয় নৌবাহিনী সেবার (ডব্লিউআরএনএস, রেন্স) কাজ।
প্রথম বিশ্বযুদ্ধের সময় এই ডব্লিউআরএনএস (রেন্স) গড়ে ওঠে। ১৯১৮ সালের ১০ অক্টোবর ১৯ বছর বয়সী 'জোসেফিন কার' ছিলেন প্রথম 'রেন' (এ বাহিনীর সদস্যদের রেন বলা হত) যিনি যুদ্ধক্ষেত্রে মারা যান যখন তার কর্মস্থল জাহাজ 'আরএমএস লেইন্সটার'কে টর্পেডো মারা হয়। প্রথম বিশ্বযুদ্ধের শেষ পর্যায়ে রেন্সের সদস্যসংখ্যা ছিল ৫,৫০০ জন যাদের মধ্যে ৫০০ জন কর্মকর্তা ছিলেন।
১৯৩৯ সালে দ্বিতীয় বিশ্বযুদ্ধের সময় রেন্স পুনরায় জেগে ওঠে। ১৯৪৪ সালে দেখা যায় যে এটার ৭৫,০০০ নারী সদস্য আছে। যুদ্ধ শেষে ১০০ নারীর মৃত্যুর খবর পাওয়া যায়। চাকরীর নিয়োগ বিজ্ঞাপনে শ্লোগান দেওয়া থাকত যে, 'নারীরা রেন্সে যোগ দিন, পুরুষদেরকে যুদ্ধ করতে দিন', যেহেতু রেন্সের কাজ সম্মুখ সমরে জড়ানো ছিলনা।
১৯৯৩ সালে রেন্সকে ব্রিটিশ নৌবাহিনীর পুরুষ সদস্যদের সঙ্গে মিশিয়ে দেওয়া হয়।
১৯৯০ এর অক্টোবরে 'উপসাগরীয় যুদ্ধ' চলাকালীম সময় ব্রিটিশ নৌবাহিনীর সবসময় পুরুষবহনকারী জাহাজ 'এইচএমএস ব্রিলিয়ান্ট' এ প্রথমবারের মত নারী সদস্য ঢুকানো হয়।
১৯৯৩ এর আগে ব্রিটিশ নৌবাহিনীর সকল নারী সদস্য এই ডব্লিউআরএনএস (রেন্স) এর সদস্য ছিলেন তবে সেবিকারা (নার্স) বাদে কারণ তারা ছিলেন 'কুইন আলেকজান্দ্রা'স রয়্যাল নেভাল নার্সিং সার্ভিস' (রাণী আলেকজান্দ্রার রাজকীয় নৌবাহিনী সেবিকা শাখা) এবং এখনও (২০১৬) তারা এটাতেই ঢোকেন।স্মৃতি কথা
ওমেন্স রয়্যাল এয়ার ফোর্স
নারীদের রাজকীয় বিমান বাহিনী (ওমেন্স রয়্যাল এয়ার ফোর্স বা সংক্ষেপে ডব্লিউআরএএফ) ব্রিটিশ বিমান বাহিনীর নারী শাখা ছিল। এটির অস্তিত্ব ছিল দুটি পর্যায়ে, একটি ১৯১৮ থেকে ১৯২০ পর্যন্ত আরেকটি ১৯৪৯ সাল থেকে ১৯৯৪ পর্যন্ত।
প্রথম 'নারীদের রাজকীয় বিমান বাহিনী' ছিল ব্রিটিশ বিমান বাহিনীর একটি সাহায্যকারী বাহিনী যেটি প্রতিষ্ঠা করা হয়েছিল ১৯১৮ এ। নারীদের রাজকীয় বিমান বাহিনী প্রতিষ্ঠার মূল উদ্দেশ্য ছিল প্রথম বিশ্বযুদ্ধে বিমান বাহিনীকে মেকানিক প্রদান করা, আর পুরুষদেরকে শুধু কমব্যাটে (যুদ্ধে) মনোযোগ দেওয়ানো। যদিও এই সংগঠনটিতে অনেক নারী ঢুকেছিল, এবং নারীরা স্বেচ্ছায় গাড়ি চালক, মেকানিক ও যুদ্ধের অন্যান্য চাহিদা মেটাচ্ছিল। প্রথম নারীদের রাজকীয় বিমান বাহিনী ১৯২০ সালে ভেঙ্গে দেওয়া হয়। প্রথম বিশ্বযুদ্ধের বেঁচে যাওয়া নারীদের রাজকীয় বিমান বাহিনীর সদস্য 'গ্লেডিস পাওয়ার্স' ২০০৮ সালে মারা যান এবং 'ফ্লোরেন্স গ্রীন্স' ২০১২ সালে মারা যান।
১৯৪৯ সালের ১ ফেব্রুয়ারী নামটি পুনরায় ফিরিয়ে আনা হয় (নারীদের রাজকীয় বিমান বাহিনী নামটি) 'নারীদের সাহায্যকারী বিমান বাহিনী' সংগঠনটির ক্ষেত্রে যেটি ১৯৩৯ সালে প্রতিষ্ঠিত হয়েছিল। নারীদের রাজকীয় বিমান বাহিনী এবং ব্রিটিশ বিমান বাহিনী বহু দশক পরে কাছে আসা শুরু করে, নারীদের জন্য অনেক ট্রেড উন্মুক্ত হতে শুরু করে, এবং দুটি বাহিনী আনুষ্ঠানিকভাবে মিলে যায় ১৯৯৪ সালে, এভাবে ব্রিটিশ সামরিক বাহিনীতে নারীদের পূর্ণ সংযুক্তি নিশ্চিত হয় এবং নারীদের রাজকীয় বিমান বাহিনী গলে যায়।
ভারতীয় ২০০০ টাকার নোট
২০১৬ সালে সর্বপ্রথম ভারতে ২০০০ টাকার নোট বাজারে ছাড়া হয়। ভারতীয় রিজার্ভ ব্যাংক ৮ নভেম্বর ২০১৬ তে ১০০০ এবং ৫০০ টাকার নোট বাজার থেকে তুলে নেয় এবং ১০ নভেম্বর ২০১৬ থেকে নতুন ২০০০ টাকার নোট বাজারে ছাড়ে। এটিও আগের মতন গান্ধী সিরিজের নোট। তবে নতুন আকারে এবং নতুন সজ্জায়। 
বর্তমানে বাজারের সবথেকে বড় নোট হল এই ২০০০ টাকার নোট। ১৯৭৮ সালের জানুয়ারি মাসে রিজার্ভ ব্যাংক বাজার থেকে ১০,০০০ টাকার নোট তুলে নেয়। রিজার্ভ ব্যাংকের আনুষ্ঠানিক ঘোষণার অনেক আগেই অক্টোবর ২০১৬ তে মিডিয়া ঘোষণা করে ২০০০ টাকার নোট মাইসরের ছাপা খানায় ছাপা হচ্ছে।
এটি গান্ধী সিরিজের একটি নোট, দৈর্ঘ্য ১৬৬ মিমি এবং প্রস্থ ৬৬ মিমি। বর্ণ ম্যাজেন্টা। আগের মতনই এতে গান্ধির ছবি, অশোক স্তম্ভ এবং গভর্নরের স্বাক্ষর আছে। শারীরিক প্রতিবন্ধিদের জন্য ব্রাইলে পদ্ধতির একটি সুবিধাও রাখা হয়েছে। পিছনের দিকে মঙ্গলযানের ছবি রাখা হয়েছে, যা ভারতের প্রথম আন্তরগ্রহের মধ্যেকার কোন একটি প্রচেষ্টা। এছাড়াও স্বচ্ছ ভারত প্রচেষ্টার লোগোও রাখা হয়েছে।
গ্রাফটন
'গ্রাফটন'(Grafton) অস্ট্রেলিয়ার নিউ সাউথ ওয়েলস রাজ্যের রাজধানী সিডনির প্রায় 630 কিলোমিটার উত্তরে অবস্থিত, কুইন্সল্যান্ড রাজ্যের ব্রিসবেন থেকে ৩৪০ দক্ষিণে এবং তাসমান সাগর উপকূল থেকে প্রায় ৩৫ কিলোমিটার পশ্চিমে অবস্থিত ফেডারেল ও রাজ্য সরকারের একটি প্রশাসনিক শহর। এটা ১৮৫১ সালে প্রতিষ্ঠিত ক্ল্যারেন্স নদী উপত্যকার বাণিজ্যিক একটি গুরুত্তপূর্ন বাণিজ্যিক কেন্দ্র এবং বর্তমানে একটি আকর্ষণীয় পর্যটন নগরী। গ্রাফটনে অনেক ঐতিহাসিক ভবন ও দুপাশে গাছের সারি বদ্ধভাবে জ্যাকারান্ডা গাছ রোপন করা অসঙ্খ্য রাস্তা আছে রয়েছে ,।
গ্রাফটনকে অস্ট্রেলিয়ার জ্যাকারান্ডা রাজধানী বলা হয়, কেননা, গ্রাফটনের বেশির ভাগ রাস্তার পাশে সারিবদ্ধ ভাবে অসংখ্য জ্যাকারান্ডা লাগানো আছে। সেপ্টেম্বর-অক্টবর মাসে পুরো গ্রাফটনের রাস্তাগুলো জ্যাকারান্ডা ফুলে ফুলে বেগুনী হয়ে থাকে। এ উপলক্ষে প্রতি বছর এখানে উত্সব (Jacaranda festival) অনুষ্ঠিত হয় । গ্রাফটনের একটি রাস্তার নামও জ্যাকারান্ডার নামে নামকরণ করা হয়েছে-জ্যাকারান্ডা এভিনিউ ।
সাদার্ন ক্রস ইউনিভার্সিটি
সাউদার্ন ক্রস বিশ্ববিদ্যালয় বা সাউদার্ন ক্রস ইউনিভার্সিটি (Southern Cross University) অস্ট্রেলিয়ার একটি সরকারি বিশ্ববিদ্যালয়। এখানে ব্যবসা এবং আইন, পর্যটন, মানবিক ও সামাজিক বিজ্ঞান, সৃষ্টিশীল সহ শিল্পকলা, আদিবাসী স্টাডিজ, শিক্ষা, পরিবেশ, সামুদ্রিক ও বন বিজ্ঞান, প্রকৌশল, স্বাস্থ্য এবং মানব বিজ্ঞান, আইন এবং পারফর্মিং ডিসিপ্লিনে স্নাতক, স্নাতকোত্তর ও পোস্ট ডক্টরাল ডিপ্লোমা বা পি.এইচ. ডি. ডিগ্রি প্রদান করা হয় । বিশ্ববিদ্যালয় ১৯৯৪ সালে প্রতিষ্ঠিত এবং কফ্স‌ হার্বার (Coffs Harbour), নিউ সাউথ ওয়েল্স এবং গোল্ড কোস্ট, কুইন্সল্যান্ড-এ এটির ক্যাম্পাস রয়েছে। বিশ্ববিদ্যালয় বিশ্বজুড়ে ৮০টিরও বেশি দেশ থেকে শিক্ষার্থী রয়েছে ;।
সাদার্ন ক্রস বিশ্ববিদ্যালয় ২০১৬-২০১৬ শিক্ষা বছরে টাইমস হাইয়ার এডুকেশন ওয়ার্ল্ড ইউনিভার্সিটি র‍্যাঙ্কিঙে বিশ্বের শীর্ষ ৫০০ বিশ্ববিদ্যালয়ের মধ্যে স্থান পেয়েছে । শিক্ষায় উচ্চ মাণের জন্য সাউদার্ন ক্রস বিশ্ববিদ্যালয়কে 'বিশ্বমানের বিশ্ববিদ্যালয়' র‍্যাঙ্কিং করা হয়েছে , ২০১৫ সালে গবেষণায় উতকর্ষের জন্য ২৪টি গবেষণা ক্ষেত্রে উচ্চ মানের রেট করা হয় , পরপর তৃতীয় বছরের জন্য আন্তর্জাতিক ছাত্র-ছাত্রী বান্ধব প্রশাসনের জন্য অস্ট্রেলিয়ায় প্রথম স্থান অর্জন করেছে এবং আন্তর্জাতিক ছাত্র-ছাত্রীদের সামগ্রিক শিক্ষা অভিজ্ঞতা পরিমাপণে অস্ট্রেলিয়ায় দ্বিতীয় স্থান অর্জন করে।
লিসমোর
লিসমোর বা লিজমোর (Lismore) উত্তরপূর্বাঞ্চলীয় নিউ সাউথ ওয়েলস, অস্ট্রেলিয়ার একটি শহর এবং লিসমোর নগরী স্থানীয় সরকাররের কেন্দ্রীয় শহর; এছাড়াও এটা নিউ সাউথ ওয়েলস রাজ্যের Northern Rivers region এর একটি আঞ্চলিক কেন্দ্র. লিসমোর নগরীর জনসংখ্যা জুন ২০১৫ এ ছিল ২৯৪১৩ জন। লিসমোর নগরীতে অনেক ঐতিহাসিক ভবন, এতদ অঞ্চলের কেন্দ্রীয় হাসপাতাল- Lismore Base Hospital, বহু গবেষণা প্রতিষ্ঠান ও একটি বিশ্ববিদ্যালয়-Southern Cross University রয়েছে ।
লিসমোরে অনেক শিক্ষা প্রতিষ্ঠান আছে। সাউদার্ন ক্রস বিশ্ববিদ্যালয় (Southern Cross University) লিসমোর নগরীতে অবস্থিত। এখানে ব্যবসা এবং আইন, পর্যটন, মানবিক ও সামাজিক বিজ্ঞান, সৃষ্টিশীল সহ শিল্পকলা, আদিবাসী স্টাডিজ, শিক্ষা, পরিবেশ, সামুদ্রিক ও বন বিজ্ঞান, প্রকৌশল, স্বাস্থ্য এবং মানব বিজ্ঞান, আইন এবং পারফর্মিং ডিসিপ্লিনে স্নাতক, স্নাতকোত্তর ও পোস্ট ডক্টরাল ডিপ্লোমা বা পি.এইচ. ডি. ডিগ্রি অফার করা হয় । বিশ্ববিদ্যালয় 1994 সালে প্রতিষ্ঠিত এবং Coffs Harbour, নিউ সাউথ ওয়েল্স-এ এবং গোল্ড কোস্ট, কুইন্সল্যান্ড এ ক্যাম্পাস রয়েছে। বিশ্ববিদ্যালয় বিশ্বজুড়ে 80 টিরও বেশি দেশ থেকে শিক্ষার্থী রয়েছে ;।
টার্কি শকুন
টার্কি শকুন (ক্যাথারটেস অরা), উত্তর আমেরিকার কিছু কিছু অঞ্চলে টার্কি বাজার্ড এবং শুধুই বাজার্ড নামে এবং কিছু ক্যারিবিয় অঞ্চলে জন ক্রো ও ক্যারিয়ন ক্রো নামে পরিচিত, সচরাচর দেখতে পাওয়া শকুন। এরা কার্থাটিডি পরিবারের এবন ক্যাথারটেস গণের সদস্য। দক্ষিণ কানাডা থেকে দক্ষিণ আমেরিকার শেষ সীমা পর্যন্ত এদের দেখতে পাওয়া যায়। এদেরকে জঙ্গলে, মরুভুমিতেও পাওয়া যায়।
টার্কি ভালচারের এরকম নামকরণের কারণ হচ্ছে প্রাপ্তবয়স্ক টাক লাল মাথা এবং কালো পালক চেহারার সাথে বন্য পুরুষ টার্কির মিল আছে। আর শকুনের ইংরেজী নাম ভালচার এসেছে লাতিন শব্দ ভালচারাস থেকে যার অর্থ ছিড়ে নেয় যারা, যা দ্বারা শকুনের খাওয়ার পদ্ধতিকে বোঝায়। দ্বিপদ নামকরণের জনক ক্যারোলাস লিনিয়াস ১৭৫৮ সালে তার সিস্টেমা ন্যাচারা বইয়ে টার্কি ভালচারের নাম উল্লেখ করেন ভালচার অরা নামে এবং বর্ণনায় লেখেন বাদামী ধূসর শকুন, কালো ডানা।
একটি বড় পাখির ডানার দৈর্ঘ্য ১৬০-১৮৩ সে.মি., লম্বা ৬২-৮১ সেমি এবং ওজনে ০.৮-২.৩ গ্রাম। নিওট্রপিকস অঞ্চলের শকুনের তুলনায় উত্তরের শকুন প্রজাতির বিস্তৃতি বেশী। ফ্লোরিডাতে ১২৪ টি পাখির গড় ওজন পাওয়া যায় ২ কেজি এবন ভেনেজুয়েলার ৫৬ ও ১৩০ টি শুকুনের আলাদা গড় ওজন পাওয়া যায় ১.২২ কেজি এবং ১.৪৫কেজি।
আমেরিকা মহাদেশে টার্কি শকুন বেশ দেখতে পাওয়া যায়। দক্ষিণ কানাডা থেকে কেপ হর্ন পর্যন্ত উন্মুক্ত এবং অর্ধ-উন্মুক্ত এলাকায় এদের দেখতে পাওয়া যায়। দক্ষিণ যুক্তরাষ্ট্রে এরা স্থায়ীভাবেই বাস করে, উত্তর অংশের পাখিরা দক্ষিণ আমেরিকায় অভিবাসী হয়।
টার্কি শকুনের জীবনকাল ১৬ বছরেরও বেশী। এরা মাটিতে লাফিয়ে লাফিয়ে চলে। এদের ওড়ার প্রস্তুতিকালে অনেক শক্তি ব্যয় করতে হয়। ওড়ার প্রাক্কালে এরা দুই ডানা ঝাপটায় এবং পা দিয়ে মাটিতে ধাক্কা দিতে থাকে।
টার্কি ভালচারের বিরুদ্ধে এনথ্রাক্স এবং হগ কলেরা ছড়ানোর অভিযোগ রয়েছে, প্রাণীবাহিত এই রোগের জীবানু শকুনের পায়ের সাহায্যে এবং পায়খানার দ্বারা গো-পালকেরা সংক্রমিত হয়, সেজন্য একে হুমকি হিসেবে বিবেচনা করা হয়।
ঝিলিমিলি (নাট্যগ্রন্থ)
আলেয়া কাজী নজরুল ইসলাম রচিত প্রথম নাট্যগ্রন্থ। এটি ১৯৩০ সালে (১৩৩৭ বঙ্গাব্দের অগ্রহায়ণ মাসে) গ্রন্থাকারে প্রকাশিত হয়। এতে ঝিলিমিলি, সেতুবন্ধ ও শিল্পী নামে তিনটি ছোট নাটক রয়েছে।
বাস্তবজীবনে প্রেম ও বিরহ "ঝিলিমিলি" নাটকের উপজীব্য বিষয়। "সেতুবন্ধ" তিনটি দৃশ্যবিশিষ্ট একাঙ্কিকা। এই নাটকে প্রকৃতির প্রতিবাদী সত্ত্বা তুলে ধরা হয়েছে। পদ্মার উপর সেতু নির্মাণে পদ্মার প্রতিবাদ ও পরিশেষে প্রকৃতির বিজয় এই নাটকের প্রধান বিষয়বস্তু। "শিল্পী" নাটকে নজরুলের কবিসত্ত্বা ও শিল্পীস্বত্ত্বার মধ্যে বিরোধ ও সমন্বয় তুলে ধরেছেন।"ঝিলিমিলি" টিভি নাটক পরিচালনা করেন আবুল হায়াত। এতে কেন্দ্রীয় চরিত্র ফিরোজার ভূমিকায় অভিনয় করেন নাদিয়া।
"শিল্পী" টিভি নাটকটির চিত্রনাট্য রচনা করেন গীতালি হাসান এবং পরিচালনা করেন মুশফিকুর রহমান। এতে প্রধান চরিত্রে অভিনয় করেন আরিফিন শুভ, রোমানা, নওশিন।
আলেয়া (নাটক)
আলেয়া কাজী নজরুল ইসলাম রচিত দ্বিতীয় নাটক। এটি ১৯৩১ সালে প্রকাশিত হয়। ত্রিভুজ প্রেম ও তার পরিণয় এই নাটকের প্রধান বিষয়বস্তু। নাটকের কেন্দ্রীয় চরিত্র জয়ন্তীর প্রেমের ব্যাকুলতা, সিদ্ধান্তহীনতা এবং আবেগের তীব্রতা নাটকটিকে ট্র্যাজিক পরিণয়ের দিকে নিয়ে গেছে। রবীন্দ্রনাথ ঠাকুরের "মায়ার খেলা" নাটকের সাথে এর বিষয়বস্তুর মিল থাকলেও নজরুল গল্পের জটিলতা ও নাট্যের তীব্র গতি দিয়ে একে স্বতন্ত্র করে তুলেছেন।"আলেয়া" নাটকটি সেকালের সেরা রঙ্গালয় কলকাতার নাট্য নিকেতনে মঞ্চস্থ হয়েছিল। এতে প্রধান চরিত্রে অভিনয় করেছিলেন প্রবোধচন্দ্র গুহ এবং নীহারবালা। নাটকটি বেশ জনপ্রিয় হয়েছিল ও দীর্ঘদিন মঞ্চস্থ হয়েছিল। একজনের অনুপস্থিতিতে দু'একবার নজরুলও এই নাটকে অভিনয় করেছিলেন। ২০১২ সালে "আলেয়া" নাটক অবলম্বনে প্রাঙ্গণে মোর মঞ্চস্থ করে "দ্রোহ, প্রেম ও নারী"। নাট্যকর্মী রামিজ রাজু নির্দেশনায় নাটকটিতে অভিনয় করছেন অনন্ত হীরা, নূনা আফরোজ, সরোয়ার আলম সৈকত, শুভেচ্ছা, অনিন্দ্র কিশোর প্রমুখ।
আয়থা এড়ুথু
আয়থা এড়ুথু (তিনটি বিন্দু) ২০০৪ সালের একটি তামিল চলচ্চিত্র যেটির কাহিনী লিখিত হয়েছিল মণি রত্নম দ্বারা এবং পরিচালনায়ও তিনিই ছিলেন। এই চলচ্চিত্রে ছিলেন সুরিয়া, মাধবন, সিদ্ধার্থ, মীরা জেসমীন, তৃষা কৃষ্ণান এবং এশা দেওল, তামিল সিনেমা ইন্ডাস্ট্রির খ্যাতনামা পরিচালক পি ভারতীরাজা এই চলচ্চিত্রে একটি গুরুত্বপূর্ণ ভূমিকায় ছিলেন। চলচ্চত্রটির সঙ্গীত পরিচালনা করেছিলেন এ আর রহমান এবং রবি কে চন্দ্রন ছিলেন সিনেমাটোগ্রাফার আর শ্রীকর প্রসাদ ছিলেন সম্পাদনার দায়িত্বে। চলচ্চিত্রটির নাম আয়থা এড়ুথু একটি তামিল বর্ণ 'তিনটি বিন্দু' (ஃ) থেকে নেওয়া হয়েছে - তিনটি বিন্দু এই চলচ্চিত্রের তিনটি আলাদা চরিত্রকে নির্দেশ করে যারা সমাজের ভিন্ন ভিন্ন অবস্থানে থাকে। মণি রত্নম এই চলচ্চিত্রটি হিন্দি ভাষাতেও নির্মাণ করেছিলেন সম্পূর্ণ ভিন্ন অভিনয়শিল্পীদের দ্বারা তবে সেখানে এশা দেওল ছিলেন, হিন্দি চলচ্চিত্রটির নাম ছিল 'ইউভা' (যুব) আর এটি তামিল চলচ্চিত্রটির সঙ্গেই (২১ মে ২০০৪) মুক্তি দেওয়া হয়েছিল, তামিল চলচ্চিত্রটি তেলুগু ভাষাতেও অনুবাদ করে মুক্তি দেওয়া হয়েছিল। চলচ্চিত্রটি প্রযোজনার দায়িত্বে ছিল 'মাদ্রাজ টকিজ' প্রতিষ্ঠান যেটি মণি রত্নমের নিজেরই।
আফ্রিকান ক্রেক
আফ্রিকান ক্রেক (ক্রেক্স এগরেজিয়া) হচ্ছে রেইল পরিবারভুক্ত পাখি যাদের সাব-সাহারান আফ্রিকার সকল অংশেই দেখতে পাওয়া যায়। ক্রেক আংশিক অভিবাসী, বৃষ্টি শুরু হলে এরা বিষুব অঞ্চল থেকে সরে আসে। এরা সাধারণত ঘাসের মধ্যে অথবা উচু ফসলের ভূমিতে বাসা বাঁধে।
আফ্রিকান ক্রেকের শ্রেণীবিন্যাস খুবই জটিল। এদের নিকটাত্মীয় হচ্ছে কর্ণ ক্রেক যাদের বাস হচ্ছে ইউরোপ এবং এশিয়ায় কিন্তু শীতকালে আফ্রিকায় অভিবাসী হয়ে চলে আসে। প্রথম দিকে আফ্রিকান ক্রেককে মোজাম্বিক থেকে সংগৃহীত নমুনার উপর ভিত্তি করে ১৮৫৪ সালে উইলহেম পিটারস একে অরটিগোমেট্রা এগরেজিয়া হিসেবে বর্ণনা করেন।
আফ্রিকান ক্রেক হচ্ছে ক্কুদ্রাতির ক্রেক পাখি। এরা লম্বায় ২০-১৩ সেমি এবং পাখার বিস্তৃতি ৪০-৪২ সেমি। পুরুষ পাখি জলপাই-বাদামী রঙের, উপরে কালো ছোঁপ। এদের মাথা, গলা, বুক নীলচে ধূসর। চোখ লাল, ঠোঁট লালচে। ওড়ার পাখনা গাঢ় ধূসর।
সাব-সাহারান আফ্রিকায় এদের দেখতে পাওয়া যায়, সেনেগালের পূর্বাংশ থেকে কেনিয়া, দক্ষিণাংশ থেকে জুলু-নাটাল, দক্ষিণ আফ্রিকায় এদের বাস। দক্ষিণ ও দক্ষিণ পশ্চিম আফ্রিকায় যেখানে বৃষ্টিপাত ৩০০ মিলিমিটারের কম হয় সেখানে এদের দেখতে পাওয়া যায় না।
কার্লো গোলদোনি
কার্লো ওসভিল্দ গোলদোনি (, ; ২৫ ফেব্রুয়ারি ১৭০৭ – ৬ ফেব্রুয়ারি ১৭৯৩) ছিলেন ইতালীয় নাট্যকার এবং রিপাবলিক অব ভেনিসের একজন সদস্য। ইতালির জনপ্রিয় নাটকগুলোর মধ্য তার লেখা অন্যতম।
হুইয়া
হুইয়া (হেটেরালোচা অকুটিরোস্টিস) হচ্ছে নিউজিল্যান্ডের ওয়াটেল জাতের পাখির সব থেকে বড় প্রজাতি, এরা নিউজিল্যান্ডের উত্তর দ্বীপের এন্ডেমিক প্রানী - এই দ্বীপেই শুধু এদের দেখা যায়। দুইটি প্রধান কারণে ২০ শতকের শুরু থেকে এদের বিলুপ্তি শুরু হয়েছে। পৃথিবী ব্যাপী জাদুঘরসমূহ এবং ধনী সংগ্রাহকদের কাছে হুইয়া পাখির চামড়ার চাহিদা থাকায় অতিরিক্ত হারে হুইয়া পাখি শিকার হয় এবং দ্বিতীয় কারণ হচ্ছে ইউরোপীয় সেটেলার রা উত্তর দ্বীপে স্থায়ী ভাবে বসবাস শুরু করে এরা কৃষিজমির জন্য ব্যাপক হারে নিম্নভুমির জংগল ধ্বংস করে ফেলছে।
হুইয়া পাখির লাতিন নাম হেটেরালোচা এসেছে গ্রীক শব্দ ἕτερος "আলাদা" এবং ἄλοχος "স্ত্রী" থেকে। হুইয়া পুরুষ ও স্ত্রী পাখির ঠোঁটের গড়ন আলাদা। ১৮৩৬ সালে জন গৌল্ড হুইয়া পাখির দুটি জাতের কথা উল্লেখ করেনঃ নিওমর্ফা একুটিরোস্টিস, স্ত্রী পাখির নমুনার উপর ভিত্তি করে এবং নিয়োমর্ফা ক্রাসসিরোস্ট্রিস, পুরুষ পাখির নমুনার উপর ভিত্তি করে।
হুইয়া পাখির, স্ত্রী-পুরুষ উভয়ের, চোখের রঙ বাদামী, ঠোঁট হাতির দাঁতের মত সাদা, গোড়ার দিকে হালকা ধূসর। পা এবং পায়ের পাতা লম্বা, ধূসর নীল, আঙুল গুলো হাল্কা বাদামী। হুইয়ার লেজে ১২ টি কালো পালক থাকে। প্রতিটি আড়াই থেকে তিন সেমি লম্বা এবং শেষাংশে সাদা ব্যান্ড ।
নিউজিল্যান্ডের প্রধান দুই জংগলে হুইয়া পাখিদের বসবাস। তাদেরকে মাতাই, রিমু, কাহিকাটি, নর্দান রাতা, মেইরে, হিনাউ, টোটারা, রিওয়ারিয়া, মাহোই এবন তারাইরি গাছে বাস করে। এদেরকে কখনো পোড়া জংগলে অথবা চাষবাসের জন্য উন্মুক্ত জমিতে দেখা যায় নি।
হুইয়া পাখির চলাফেরা সম্পর্কে খুবই কম জানা যায়। ধারণা করা হয় ঋতুভেদে হুয়াই পাখি আবাস বদলায়। গ্রীষ্মে এরা জংগলে বাস করে এবং শীতে নিম্নভুমির জংগলে নেমে আসে। হুয়াই পাখি খুব ভালো উড়তে পারে না। এরা অল্প অল্প দূরত্বে ওড়ে।
মাওরি লোকাচারে সাদা হিরন এবং হুইয়া পাখি সাধারনত খাওয়া হয় না তবে উচ্চপদস্থ ব্যক্তিরা হুইয়া পাখি দিয়ে তৈরী গহনা পরে থাকেন। হুইয়া পাখি খুবই সাহসী, ভয় পেয়ে পালিয়ে যায় না, তাই এদেরকে ধরা খুব সহজ। মাউরিরা ডাক নকল করে হুইয়া পাখিকে ডাকে, কাছাকাছি এলে তরি, তীর-ধনুক দিয়ে হত্যা করে। এরা সবসময় জোড়া বেধে থাকে। তাই একই সাথে এক জোড়া ধরা খুবই সহজ।
মধুমালা (নজরুলের নাটক)
মধুমালা কাজী নজরুল ইসলাম রচিত একটি গীতিনাট্য। নজরুল অসুস্থ হওয়ার পর ১৯৬০ সালে এটি গ্রন্থাকারে প্রকাশিত হয়। রূপকথা বা ঐতিহ্যের আদলে নাটকটি রচিত হয়েছে। মদনকুমারের স্বপ্নে দেখা রাজকন্যা মধুমালা আর তাকে খুঁজতে গিয়ে প্রণয়ে আবদ্ধ কাঞ্চনমালা মধ্যে ত্রিভুজ প্রেমের গল্প ও মধুমালার ট্র্যাজিক পরিণতি নিয়ে এই নাটক। গদ্য সংলাপ, সুর ও কাব্য নিয়ে একসাথে অগ্রসর হয়েছে নাটকের গল্প। এতে ৪৩টি গান রয়েছে।লোক নাট্যদল সিদ্ধেশ্বরীতে এবং তির্যক নাট্যদল চট্টগ্রামে "মধুমালা" নাটকটি মঞ্চস্থ করেছিল। তির্যক নাট্যদল আহমেদ ইকবাল হায়দারের নির্দেশনায় "মধুমালা" নাটকটি ২০১২ সালের জুন মাসে থিয়েটার ইনস্টিটিউট চট্টগ্রাম মিলনায়তনে মঞ্চস্থ করেছিল।
কমার্শিয়াল ব্যাংক অব সিলন
কমার্শিয়াল ব্যাংক অফ সিলন পিএলসি (CBC) হচ্ছে শ্রীলঙ্কার একটি শীর্ষস্থানীয় বানিজ্যিক ব্যাংক যার রয়েছে ২৫০ টি শাখা এবং ৬২৫ টি এটিএম। ব্যাংকটি বাংলাদেশেও কার্যক্রম চালায়। ১৪ বছরের কার্যক্রমে সফলতার জন্য ব্যাংকটি "গ্লোবাল ফাইন্যান্স" দ্বারা শ্রীলঙ্কার সেরা ব্যাংক বলে বিবেচিত হয়েছে এবং এটি "দি ব্যাংকার" ম্যাগাজিনের ৭ম প্রকাশে ব্যাংক অফ দি ইয়ার বলে বিবেচিত হয়েছে।
২০০৪-এ কমার্শিয়াল ব্যাংক অফ সিলন বাংলাদেশে দুইটি শাখা খোলে। এদের একটি ঢাকা ও অন্যটি চট্রগ্রামে অবস্থিত। এটিই শ্রীলঙ্কার প্রথম বানিজ্যিক ব্যাংক যা বিদেশে প্রথম ব্যাংকিং কার্যক্রম শুরু করে।
স্টিফেন কুক (ক্রিকেটার)
স্টিফেন ক্রেগ কুক (; জন্ম: ২৯ নভেম্বর, ১৯৮২) ট্রান্সভাল প্রদেশের জোহানেসবার্গে জন্মগ্রহণকারী প্রথিতযশা দক্ষিণ আফ্রিকান টেস্ট ক্রিকেটার। ‘প্রোটিয়াস’ নামে খ্যাত দক্ষিণ আফ্রিকা ক্রিকেট দলের অন্যতম সদস্য তিনি। সাবেক টেস্টে ক্রিকেটার জিমি কুক তার পিতা। মূলতঃ ধ্রুপদী ডানহাতি উদ্বোধনী ব্যাটসম্যান তিনি ও মাঝে-মধ্যে ডানহাতি মিডিয়াম বোলিং করে থাকেন স্টিফেন কুক।
ব্যতিক্রমধর্মী উদ্বোধনী ব্যাটসম্যান হিসেবে প্রথম-শ্রেণীর ক্রিকেটে ২০,০০০-এরও বেশী রানের অধিকারী সাবেক টেস্ট ক্রিকেটার জিমি কুক তার বাবা।
২০০১ সালে গটেংয়ের পক্ষে অভিষেক ঘটে তার। এরপর লায়ন্সের পক্ষে খেলেন। ২০১০ সালে এক ইনিংসে ৩৯০ রান তোলেন। এরফলে দক্ষিণ আফ্রিকাসহ আন্তর্জাতিক অঙ্গনে প্রথম-শ্রেণীর ক্রিকেটে অনেকগুলো রেকর্ড ভঙ্গ করেন। ফলশ্রুতিতে দক্ষিণ আফ্রিকা এ দলে অন্তর্ভুক্ত হন।
১৮ জানুয়ারি, ২০১৬ তারিখে দক্ষিণ আফ্রিকা টেস্ট দলে যুক্ত হন। অভিষেক টেস্টে ইংল্যান্ডের বিপক্ষে সেঞ্চুরি করেন। এরফলে ষষ্ঠ দক্ষিণ আফ্রিকান ও শততম টেস্ট ক্রিকেটার হিসেবে এ কীর্তিগাথায় অংশীদার হন তিনি। চতুর্থ টেস্টের প্রথমদিনেই তার এ সেঞ্চুরি আসে।
দক্ষিণ আফ্রিকার প্রথম-শ্রেণীর ক্রিকেটে সর্বাধিক রান সংগ্রহের রেকর্ড ধারন করে আছেন। ২৫ অক্টোবর, ২০০৯ তারিখে ওয়ারিয়র্সের বিপক্ষে ৬৪৮ বল মোকাবেলা করে ৩৯০ রান করেন। এ সংগ্রহটি দলেরও প্রথম ত্রি-শতক রান ছিল। এরপূর্বে তার বাবার করা ৩১৩ ও ড্যারিল কালিনানের পূর্বেকার রেকর্ড ৩৩৭ রানের দর্শক ছিলেন। এ প্রসঙ্গে পরবর্তীতে মন্তব্য করেন যে, বাগানে যখন আমার ভাই ও আমি ক্রিকেট খেলতাম তখন আমরা কেউই বাবার করা ৩১৩ রানের রেকর্ডের টিকিটিও ছুঁতে পারতাম না। কুকের করা এ সংগ্রহটি দ্বাদশ সর্বোচ্চ ও প্রথম-শ্রেণীর ক্রিকেটের ইতিহাসে চতুর্থ দীর্ঘতম সংগ্রহ। এতে তিনি চৌদ্দ ঘন্টারও অধিক সময় ব্যয় করেন। থামি সোলকাইলের সাথে রেকর্ড ভাঙ্গা ৩৬৫ রানের জুটি গড়েন তিনি যা দক্ষিণ আফ্রিকার প্রথম-শ্রেণীর ক্রিকেটেও একটি রেকর্ড।
কাকাপো
কাকাপো (মাউরিঃ kākāpō অর্থ রাতের তোতা), আউল প্যারোট (পেঁচামুখো তোঁতা) নামেও পরিচিত, নিশাচর, ভূ-চর, নিউজিল্যান্ডের এন্ডেমিক পাখি। এর গাঁয়ের পাখনার রঙ হলুদাভ সবুজ, বড় আকারের ঠোঁটের রঙ ধূসর, ছোট পা, পায়ের থাবা বড়, ডানা ও লেজের দৈর্ঘ্য তুলনামূলকভাবে কম। অন্যান্য তোতা থেকে আলাদা করার মত বৈশিষ্ট্য হচ্ছে এরাই একমাত্র তোঁতা যারা ওড়ে না, সব থেকে ভারী তোঁতা, নিশাচর, তৃণভোজী। এটাই সম্ভবত পৃথিবীর সব থেকে দীর্ঘজীবি পাখি।
১৮৪৫ সালে ইংরেজ অরনিথোলজিস্ট জর্জ রবার্ট গ্রে কাকাপো সম্পর্কে বর্ণনা করেন। কাকাপো শব্দটি হচ্ছে মাউরি শব্দ কাকা পো'র ইংরেজী অনুবাদ। মাউরি কাকা অর্থ তোঁতা এবং পো অর্থ রাত। এটার জেনেরিক নাম নেওয়া হয়েছে প্রাচীন গ্রীক থেকে যার অর্থ পেঁচা মুখো।
কাকাপো বড় পাখি, প্রাপ্তবয়স্ক পাখির দৈর্ঘ্য ৫৮-৬৪ সেমি এবং ওজনে ০.৯৪ থেকে ৪ কেজি পর্যন্ত হয়। স্ত্রী পাখির তুলনায় পুরুষ পাখির আকার বড়। এরাই পৃথিবীর সব থেকে বড় জীবিত তোতা। কাকাপো উড়তে অক্ষম পাখি। এদের ছোট ডানা ওড়ার জন্য সক্ষম নয়।
কাকাপো নিশাচর প্রাণী, এরা দিনের বেলা গাছের আড়ালে অথবা ভূমিতে লুকিয়ে থাকে এবং রাতের বেলা চলাফেরা করে। কাকাপো উড়তে না পারলেও খুব ভালো গাছ বাইতে পারে। এরা স্বাচ্ছন্দ্যে উঁচু গাছে চড়ে যায়। এবং গাছ থেকে নিজের ক্ষুদ্র ডানা প্যারাসুটের মত ব্যবহার করে মাটিতে নেমে আসতে পারে। এদের পা খুবই সুগঠিত, পায়ে হেটে এরা কয়েক কিলোমিটার পর্যন্ত চলতে পারে।
মাউরি লোক সাহিত্যে এবং বিশ্বাসের সাথে কাকাপো ওতপ্রোতভাবে জড়িয়ে আছে। তারা বিশ্বাস করে কাকাপো পাখি ভবিষ্যত বলতে পারে।
ইল সেরভিতরে দি দুয়ে পাদ্রনি
ইল সেরভিতরে দি দুয়ে পাদ্রনি (; বাংলা: দুইজন কর্তার দাস) ইতালীয় নাট্যকার কার্লো গোলদোনি কর্তৃক ১৭৪৬ সালে রচিত একটি কমেডি।
ডেভিড গ্রিফিথস
ডেভিড জেফ্রি গ্রিফিথস [David Jeffrey Griffiths, জন্ম: ১৯৪২] একজন মার্কিন পদার্থবিজ্ঞানী এবং শিক্ষক। তিনি ১৯৭৮ থেকে ২০০৯ সাল পর্যন্ত রিড কলেজে অধ্যাপনা করেছেন। অবসরের পূর্বে তিনি বিজ্ঞানের হাওয়ার্ড ভলাম অধ্যাপক হন।
গ্রিফিথস পুটনি স্কুলের একজন স্নাতক। তিনি হার্ভার্ড বিশ্ববিদ্যালয় থেকে ১৯৬৪ সালে বি.এ. এবং ১৯৬৬ সালে এম.এ. ডিগ্রী অর্জন করেন। একই বিশ্ববিদ্যালয় থেকে ১৯৭০ সালে পিএইচডি সম্পন্ন করেন। তিনটি ডিগ্রিই তিনি পদার্থবিজ্ঞানের উপর গ্রহণ করেন। তার পিএইচডি গবেষণার কাজ ছিল ভরহীন ফিল্ড থিওরির বিকিরণ মাপার ক্ষেত্রে একাধিক চলকের যুগ্ম পরিবর্তনশীলতার পরিমাপ করা। এই তাত্ত্বিক কণা পদার্থবিজ্ঞানের গবেষণা তিনি করেছিলেন সিডনি কোলম্যানের অধীনে। তিনি মূলত স্নাতক পর্যায়ের পদার্থবিজ্ঞানের শিক্ষার্থীদের তিনটি উচ্চমানের পাঠ্যবইয়ের লেখক হিসেবে পরিচিত। যেগুলো হল: "Introduction to Elementary Particles" (১৯৮৭ সালে প্রকাশিত, দ্বিতীয় সংস্করণ ২০০৮ সালে প্রকাশিত), "Introduction to Quantum Mechanics" (১৯৯৫ সালে প্রকাশিত, দ্বিতীয় সংস্করণ ২০০৪ সালে) এবং "Introduction to Electrodynamics" (১৯৮১ সাল প্রকাশিত, চতুর্থ সংস্করণ প্রকাশিত ২০১২ সালে)। তিনি ১৯৯৭ সালে "যারা পদার্থবিজ্ঞান শিক্ষায় পাণ্ডিত্যপূর্ণ অসামান্য অবদান রেখেছেন" সংরক্ষিত বিভাগে রবার্ট এ. মিলিকান অ্যাওয়ার্ড পুরষ্কার পান। ২০০৯ সালে তিনি আমেরিকান ফিজিক্যাল সোসাইটির একজন ফেলো নির্বাচিত হন।
ডেভিড গ্রিফিথ পদার্থবিজ্ঞানের একজন এমেরিটাস অধ্যাপক। প্রতিটি বইয়ের সর্বশেষ সংস্করণকে স্নাতকে আদর্শ পাঠ্য হিসেবে বিবেচনা করা হয়।
তার বই রচনা সম্পর্কে তিনি বলেন, ""আমার সব বই লেকচার নোট হিসেবে শুরু হয়েছে। আমি নোটগুলো বারবার লিখেছি, আরো ঝরঝরে করেছি প্রতিবারই যখন আমি সে বিষয়টাকে শিখিয়েছি। ছয় বা সাতবার পুনরাবৃত্তির পর সেগুলো বইয়ে রূপান্তর করা আমার পক্ষে সহজ হয়েছে। আমি কখনোই এক খসড়ায় উত্তরোত্তর সফল প্রচেষ্টা ছাড়া একটা বই লিখতে পারতাম না।""
""সমারফেল্ডের ধ্রুবক সন্দেহাতীতভাবে পদার্থবিজ্ঞানের সবকিছুর মাঝে সবচেয়ে মৌলিক (মাত্রাহীন) সংখ্যা। এটা তাড়িতচৌম্বকত্ব (ইলেক্ট্রনের চার্জ), আপেক্ষিকতা তত্ত্ব (আলোর গতি) এবং কোয়ান্টাম বলবিজ্ঞানে (প্ল্যাঙ্কের ধ্রুবক) মৌলিক ধ্রুবকগুলোর মধ্যে সম্পর্ক স্থাপন করে।""
লিওনার্দো ডিক্যাপ্রিও অভিনীত চলচ্চিত্রের তালিকা
লিওনার্দো ডিক্যাপ্রিও একজন মার্কিন চলচ্চিত্র অভিনেতা এবং চলচ্চিত্র প্রযোজক। তিনি টেলিভিশনে একজন শিশুশিল্পী হিসেবে অভিনয় জীবন শুরু করেন। তিনি "দ্য নিউ ল্যাসি", (১৯৮৯), "সান্তা বারবারা" (১৯৯০), "প্যারেন্টহুড" (১৯৯০), "গ্রোয়িং পেইনস" (১৯৯১) টেলিভিশন সিরিজে অভিনয় করেন। ১৯৯১ সালে ক্রিটারস ৩ দিয়ে তার চলচ্চিত্রে অভিষেক হয়। দুই বছর পর তিনি রবার্ট ডি নিরোর সাথে "দিস বয়'স লাইফ" চলচ্চিত্রে অভিনয় করেন। পরের বছর "হোয়াট’স ইটিং গিলবার্ট গ্রেপ" চলচ্চিত্রে পার্শ্বচরিত্রে অভিনয় করেন এবং মাত্র ১৯ বছর বয়সে শ্রেষ্ঠ পার্শ্ব অভিনেতার জন্য একাডেমি পুরস্কার-এর মনোনয়ন লাভ করেন। ডিক্যাপ্রিও ১৯৯৫ সালে "দ্য বাস্কেটবল ডায়েরিজে" মার্কিন লেখক জিম ক্যারলের ভূমিকায় এবং "টোটাল ইক্লিপসে" ফরাসি কবি আর্থার রিমবাউর ভূমিকায় অভিনয় করেন। পরের বছর তিনি "রোমিও + জুলিয়েট" ছবিতে রোমিও চরিত্রে অভিনয় করেন। ১৯৯৭ সালে তিনি জেমস ক্যামেরন পরিচালিত "টাইটানিকে" কেট উইন্সলেটের বিপরীতে অভিনয় করেন। চলচ্চিত্রটি ২০০৯ সালে জেমস ক্যামেরনের "অ্যাভাটারের" পূর্ব পর্যন্ত বিশ্বব্যাপী বক্স অফিসে সর্বোচ্চ আয়ের চলচ্চিত্র ছিল। এই চলচ্চিত্রে অভিনয়ের জন্য তিনি শ্রেষ্ঠ অভিনেতার জন্য এমটিভি মুভি পুরস্কার লাভ করেন এবং প্রথমবারের মত শ্রেষ্ঠ অভিনেতার জন্য গোল্ডেন গ্লোব পুরস্কার - মোশন পিকচার ড্রামা বিভাগে মনোনয়ন লাভ করেন।
২০০২ সালে ডিক্যাপ্রিও টম হ্যাঙ্কসের সাথে স্টিভেন স্পিলবার্গ পরিচালিত ক্রাইম-ড্রামা চলচ্চিত্র "ক্যাচ মি ইফ ইউ ক্যান" এবং মার্টিন স্কোরসেজি পরিচালিত ঐতিহাসিক ড্রামা "গ্যাংস অফ নিউ ইয়র্ক"-এ অভিনয় করেন। ২০০৪ সালে তিনি নিজের প্রযোজনা সংস্থা "অ্যাপিয়েন ওয়ে প্রডাকশনস" চালু করেন। তার পরবর্তী দুই চলচ্চিত্র হল স্কোরসেজি পরিচালিত হাওয়ার্ড হিউজের জীবনীভিত্তিক "দ্য অ্যাভিয়েটর" (২০০৪) এবং অপরাধ-নাট্যধর্মী "দ্য ডিপার্টেড" (২০০৬)। তার হাউয়ার্ড হিউজ চরিত্রের জন্য তিনি শ্রেষ্ঠ অভিনেতার জন্য গোল্ডেন গ্লোব পুরস্কার - মোশন পিকচার ড্রামা লাভ করেন এবং প্রথমবারের মত শ্রেষ্ঠ অভিনেতার জন্য একাডেমি পুরস্কার-এর মনোনয়ন লাভ করেন।
২০০৭ সালে ডিক্যাপ্রিও পরিবেশ বিষয়ক প্রামাণ্যচিত্র "দ্য ইলেভেন্থ আওয়ার" এবং কমেডি ড্রামা "গার্ডেনার অফ ইডেন" প্রযোজনা করেন। পরের বছর স্যাম মেন্ডেস পরিচালিত "রেভলূশন্যারি রোড" ছবিতে দ্বিতীয়বারের মত কেট উইন্সলেটের বিপরীতে কাজ করেন এবং রিডলি স্কট পরিচালিত অ্যাকশন ড্রামা "বডি অফ লাইজ" ছবিতে অভিনয় করেন। ২০১০ সালে তিনি স্কোরসেজির সাইকো-থ্রিলার "শাটার আইল্যান্ড" এবং ক্রিস্টোফার নোলান পরিচালিত সায়েন্স ফিকশন থ্রিলার "ইনসেপশন" ছবিতে অভিনয় করেন। ২০১১ সালে "জে. এডগার" ছবিতে এফবিআই মহাপরিচালক জে. এডগার হুভার চরিত্রে অভিনয় করেন। পরের বছর কুয়েন্টিন টারান্টিনো পরিচালিত পশ্চিমা ধাঁচের "জ্যাঙ্গো আনচেইন্ড" চলচ্চিত্রে অভিনয় করেন। ২০১৩ সালে এফ. স্কট ফিটজেরাল্ড রচিত দ্য গ্রেট গেটসবি উপন্যাস অবলম্বনে বাজ লুরম্যান পরিচালিত "দ্য গ্রেট গেটসবি" ছবিতে জে গেটসবি এবং "দ্য উলফ অফ ওয়াল স্ট্রিট" ছবিতে জর্ডান বেলফোর্ট চরিত্রে অভিনয় করেন। বেলফোর্ট চরিত্রে অভিনয়ের জন্য তিনি তৃতীয়বারের মত শ্রেষ্ঠ অভিনেতার জন্য একাডেমি পুরস্কার ও গোল্ডেন গ্লোব পুরস্কার মোশন পিকচার মিউজিকাল অর কমেডি-এর মনোনয়ন লাভ করেন। ২০১৫ সালে ডিক্যাপ্রিও সারভাইভাল ড্রামা "দ্য রেভেন্যান্ট" ছবিতে হিউ গ্লাস চরিত্রে অভিনয় করেন এবং প্রথমবারের মত শ্রেষ্ঠ অভিনেতার জন্য একাডেমি পুরস্কার লাভ করেন।
আফ্রিকান রিভার মার্টিন
আফ্রিকান রিভার মার্টিন (বৈজ্ঞানিক নামঃ Pseudochelidon eurystomina)হচ্ছে প্যাসারিন জাতের পাখি। তবে কোন কোন রিভার মার্টিন শ্যালো পরিবার এর উপ পরিবারের সদস্য। প্রথম যখন আফ্রিকান রিভার মার্টিন আবিষ্কার করা হয় তখন এদেরকে শ্যালো পাখি হিসেবে সনাক্ত করা হয়। আফ্রিকান রিভার মার্টিন বড় আকারের শ্যালো পাখি যারা প্রধানত কালো রঙের হয়, মাথার দিকে নীলচে-সবুজ আভা থাকে।
জার্মান জীববিজ্ঞানী গুস্তাব হার্টলাউব ১৮৬১ সালে সর্বপ্রথম আফ্রিকান রিভার মার্টিন সম্পর্কে বর্ণনা করেন, প্রথম দিকে তিনি একে শ্যালো ও মার্টিন পরিবারের সদস্য মনে করেন নি, তিনি একে রোলার দের সাথে স্থান দেন। ১৯৩৮ সালে পারসি লোয়ে প্রমান করেন এরা শ্যালো এবং মার্টিনের নিকটাত্মীয় কিন্তু তাদের থেকে বেশ আলাদা হওয়ায় তিনি এদেরকে শ্যুডোচেলিডোনিডি উপপরিবারে স্থান দেন।
প্রাপ্তবয়স্ক আফ্রিকার নদী মার্টিন লম্বায় ১৪ সেমি। এরা প্রধানত কালো বর্ণের পালকে মোড়া থাকে, মাথার দিকে সিল্কি নীলচে-সবুজ আভা। এদের ওড়ার পাখা কালো। এদের লেজ ৪.৮ সেমি লম্বা। এদের পায়ের রঙ বাদামী, চোখ লাল, ঠোঁট কমলা লাল। পাখার দৈর্ঘ্য ১৪ সেমি। সাধারণভাবে পুরুষ ও স্ত্রী পাখি দেখতে একই রকম।
আফ্রিকার নদী মার্টিন খুব ভালো এবং দ্রুত উড়তে পারে। প্রজাতি ভেদে এদের ডাকার ধরণ ভিন্ন। কিইই-র-র, চিই-চিই এরকম ছোট ছোট শব্দে এরা ডাকাডাকি করি। দলবেধে চির-চির-চির করে ডাকে, অভিবাসনের সময়ে এরা খুবই ডাকাডাকি করে।
আফ্রিকান রিভার মার্টিন কঙ্গোর কঙ্গো নদী এবং এর শাখা উবাংগি নদীর আশেপাশে বাস করে। আফ্রিকার এই এলাকা সম্পর্কে খুবই কম জানা যায়। ধারণা করা হয় এরা কাসাই নদী সহ আশপাশের অন্যান্য নদীতে বাস করে। গ্যাবনের দক্ষিণাংশেও এদের দেখতে পাওয়া যায়। তবে এরা এখানে স্থায়ীভাবে বাস করে নাকি শীতে অভিবাসী হয়ে আসে সেটা সুনিশ্চিত নয়।
আফ্রিকান রিভার মার্টিন দল বেঁধে থাকে। ওড়ার সময়ে এরা জোড়া অথবা ছোট ছোট দলে বিভক্ত হয়ে ডাকাডাকি করে এবং একে অন্যকে তাড়ায়। এরা কলোনি আকারে জংগল ঘেষা নদীর বালু তীরে বাসা বাধে। একটি কলোনিতে ৮০০ মত পাখি থাকতে পারে। প্রতি জোড়া পাখি বালিতে ১-২ মিটার লম্বা টানেলাকৃতির গর্ত খোঁড়ে। টানেলে শেষ প্রান্তে অল্প কিছু খড়, পাতা জমিয়ে সেখানে দুই থেকে চারটি ডিম পাড়ে। এদের ডিম ফুটে বাচ্চা বের হওয়ার সময় অজানা, তবে ধারণা করা হয় পিতা-মাতা উভয়েই বাচ্চার যত্ন নেয়।
ন্যাশনাল ব্যাংক অব পাকিস্তান
ন্যাশনাল ব্যাংক অব পাকিস্তান (NBP) হচ্ছে পাকিস্তানের একটি প্রধান বানিজ্যিক ব্যাংক এবং এর সদরদপ্তর করাচীতে অবস্থিত। রাস্ট্রায়ত্ব ব্যাংক হওয়া সত্বেও এটি বানিজ্যিক কার্যক্রম পরিচালনা করে।
ব্যাংকটি বানিজ্যিক এবং পাবলিক উভয় ব্যাংকিং সেবাই প্রদান করে। মূলধন বাজারে ব্যাংকটির অবস্থান প্রধান। এটি বিনিয়োগ ব্যাংকিং,রিটেইল এবং কনজ্যুমার ব্যাংকিং,কর্পোরেট বিনিয়োগ ব্যাংকিং,কৃষি অর্থায়ন, সঞ্চিতি সেবা ইত্যাদি ব্যাংকিং সেবা প্রদান করে।
২০১২-এর হিসেবে ব্যাংকটির পাকিস্তানে ১,২৮০ টি শাখা রয়েছে এবং সম্পদের পরিমান মার্কিন ডলারের হিসাবে ১২.২৯৩ বিলিয়ন ডলার। দেশের বাইরেও এর কিছু অফিস বেইজিং,তাশখন্দ,শিকাগো,লন্ডন এবং টরেন্টোতে অবস্থিত।
কনজ্যুমার পন্যে উৎপাদনে এটি সমাজে ব্যাপক সহযোগীতা করে থাকে এবং সামজিক কর্তব্য পালন করে থাকে। জনসংখ্যার নিম্ন এবং মধ্য আয়ের মানুষদের সুবিধার জন্য বিশেষভাবে কিছু সঞ্চয় হিসাব পদ্বতি তৈরি করা হয়েছে। এটি বিশেষভাবে কিছু ক্ষুদ্র অর্থায়ন করে থাকে অনেক ক্ষেত্রে। যেমন : কৃষি,ব্যবসায় এবং শিল্প ক্ষেত্রে, কার্য-ই-হাসনা হিসাব শিক্ষার্থীদের জন্য,বেকার লোকদের আত্ন-কর্মসংস্থান লোনেরর হিসাব পদ্বতি,গন পরিবহন হিসাব পদ্বতি ইত্যাদি। ইসলামী শরীয়াত পদ্বতিতেও অনেক ক্ষেত্রে ব্যাংকিং সেবা প্রদান করে। প্রবাসী পাকিস্তানিদের পাঠানো টাকা উত্তোলনের জন্য আলাদা রেমিটেন্স সেবাও প্রদান করে থাকে।
ব্যাংকটি প্রতিবছর উর্দু এবং অন্যান্য স্বীকৃত ভাষায় লিখিত সেরা বই রচয়িতাদের পুরষ্কার প্রদান করে। পাকিস্তানের ক্রীড়া ক্ষেত্রে ন্যাশনাল ব্যাংক অব পাকিস্তান হচ্ছে সবচেয়ে বড় পৃষ্ঠপোষক।
১৯৪৯ সালে ন্যাশনাল ব্যাংক অব পাকিস্তান অধ্যাদেশ বলে ন্যাশনাল ব্যাংক অব পাকিস্তান প্রতিষ্ঠিত হয় রাষ্ট্রায়ত্ব মালিকানায়। যখন পাকিস্তান কেন্দ্রীয় ব্যাংকের কোনো শাখা ছিলনা তখন ন্যাশনাল ব্যাংক অব পাকিস্তান কেন্দ্রীয় ব্যাংকের এজেন্ট হিসেবে কার্যক্রম পরিচালনা করতো। এটি সরকারের ট্রেজারি কার্যক্রমও পরিচালনা করতো। এর প্রথম শাখা ছিল পূর্ব পাকিস্তানের পাট উৎপন্ন এলাকায় কিন্তু অফিস ছিল করাচী এবং লাহোরে।
সাওদা বিনতে জামআ
সাওদা বিনতে জামা() ছিলেন মুহাম্মাদ (সঃ) এর স্ত্রী এবং মুসলিমরা তাকে উম্মুল মুমিনুন হিসাবে সম্মান করে।
তার পিতা যা’মা ইবনে কাস মক্কার কুরাইশ গোত্রের আমির ইবনে লুআই বংশের ছিলেন। তার মাতা আল-সামস্ বিনতে কাস মদিনার বংশের বনু নাজযার। তিনি ইসলামের প্রাথমিক পর্যায়ে যারা আবিসিনিয়ায় রাসূল ( সাঃ ) নির্দেশে হিজরত করে ছিলেন তিনি তাদের অন্যতম ছিলেন।
তিনি আস-সাকরান ইবনে আমরকে বিয়ে করেন। তাদের ছেলে আবদুর রহমান ইবনে সাকরান জালুলা যুদ্ধে নিহত হন।
আলপাইন চোঘ
আলপাইন চোঘ (বৈজ্ঞানিক নামঃ Pyrrhocorax graculus), হলুদ ঠোঁটের চোঘ নামেও পরিচিত, কাক পরিবারের সদস্যা। পাইরোকোর‍্যাক্স গণের মাত্র দুটি প্রজাতি রয়েছে এরা তার একটি। এদের দুটি উপ প্রজাতি স্পেন থেকে শুরু করে ইউরোপের দক্ষিণাংশে এবং উত্তর আফ্রিকা থেক মধ্য এশিয়া এবন নেপালের উচু পার্বত্য এলাকায় বাস করে। এরাই সম্ভবত পাখিদের মধ্যে সব থেকে উচুতে বাসা বাঁধা পাখি।
১৭৬৬ সালে ক্যারোলাস লিনিয়াস তার সিস্টেমা ন্যাচারাই গ্রন্থে আলপাইন চোঘকে প্রথমে করভাস গ্রাকুলাস হিসেবে উল্লেখ করেন। ১৭৭১ সালে ইংরেজ পক্ষীবিদ মারমাডিউক টুন্সটাল তার অর্নিথোলজিয়া ব্রিটানিকারে একে পাইরোকোর‍্যাক্স গণে স্থানান্তর করেন। এদের গণ নাম এসেছে গ্রীক πύρρος (purrhos), "অগ্নি শিখার রঙ", and κόραξ (korax), "দাঁড় কাক" থেকে।
পূর্নবয়স্ক নোমিনেট, আলপাইন চোঘের উপ প্রজাতি, পাখনার রঙ কুচকুচে কালো, ছোট হলুদ ঠোঁট, গাঢ় বাদামী আইরিস এবং লাল পা। এরা লাল ঠোঁট চোঘ থেকে সামান্য ছোট, ৩৭-৩৯ সেমি লম্বা, লেজ ১২-১৪ সেমি এবং ডানার দৈর্ঘ্য ৭৫-৮৫ সেমি। এরা ভালো উড়তে পারে। পুরুষ এবং স্ত্রী পাখি দেখতে একই রকম হলেও পুরুষ পাখি আকারে কিছুটা বড় হয়।
আলপাইন পাখি পর্বত এলাকায় দেখতে পাওয়া যায়। স্পেনের পূর্বাঞ্চল থেকে ইউরোপের দক্ষিণাঞ্চল, মধ্য এশিয়ার আল্পস পর্বত মালা, হিমালয় থেকে চীনের পশ্চিমাঞ্চলে এরা বাস করে। মরোক্কো। কর্সিকা এবং ক্রিট এ এদের দেখতে পাওয়া যায়। এরা এদের নির্দিষ্ট অঞ্চলেই বাস করে, কখনো অভিবাসী হয় না।
আলপাইন চোঘ একগামী, শীত ও গ্রীষ্মকালে এবং বছরের পর বছর এরা সংগীর প্রতি টান দেখিয়ে থাকে। এরা মে'র শুরুর দিকে বাসা তৈরী শুরু করে। এরা কলোনি আকারে না থাকলে পাশাপাশি কয়েক জোড়া পাখি বাসা বাঁধে।
এরা ৩ থেকে ৫ টি ডিম পাড়ে। ডিমের রঙ ক্রিম অথবা হালকা সবুজাভ হয়, ছোট ছোট বাদামী ফোটা থাকে। স্ত্রী পাখি ১৪-২১ দিন ডিমে তা দেওয়ার পরে বাচ্চা ফুটে বের হয়।
বতসোয়ানা–বাংলাদেশ সম্পর্ক
বাংলাদেশ–বতসোয়ানা সম্পর্ক হল বাংলাদেশ এবং বতসোয়ানা রাষ্ট্রদ্বয়ের মধ্যকার দ্বিপাক্ষিক সম্পর্ক।
বাংলাদেশ এবং বতসোয়ানা উভয়েই পারস্পরিক অর্থনৈতিক কর্মকাণ্ড সম্প্রসারণে আগ্রহ প্রকাশ করেছে এবং সেই মর্মে প্রয়োজনীয় পদক্ষেপ গ্রহণে উদ্যোগী হয়েছে। বতসোয়ানা বাংলাদেশে যৌথ বস্ত্রশিল্প স্থাপনে আগ্রহ প্রকাশ করেছে। ঔষধ শিল্পের উন্নয়নে বাংলাদেশের সহযোগিতাও তারা কামনা করেছে। ২০০৯ সালে নিট পোশাকশিল্প মালিকদের সংগঠন বাংলাদেশ নিটওয়ার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন (বিকেএমইএ) এর সভাপতিসহ উচ্চপদস্থ ব্যবসায়ীদের একটি দল ২০০৯ সালে বতসোয়ানায় সফর করে। এ সফরের উদ্দেশ্য ছিল দ্বিপাক্ষিক বাণিজ্য ও বিনিয়োগ বাড়ানোর জন্য যথাযথ পথের অনুসন্ধান। একই বছর, বাংলাদেশ এবং বতসোয়ানার মধ্যে ধারণক্ষমতা বৃদ্ধি, অর্থনৈতিক ও ব্যবসায়িক তথ্য বিনিময়, রপ্তানি উন্নয়ন, ভাবমূর্তির তৈরি এবং ক্ষুদ্র ও ছোট উদ্যোগে বিনিয়োগ প্রভৃতি বিষয়ে একটি সমঝোতা স্মারক স্বাক্ষরিত হয়। ২০১৩ সালে বাংলাদেশ বাণিজ্য মন্ত্রণালয়ের একটি দল বতসোয়ানায় সফর করে।
খেলাধুলা ও সংস্কৃতি খাতে বাংলাদেশের সাথে একটি চুক্তির ব্যাপারে বতসোয়ানা আগ্রহ প্রকাশ করেছে। বতসোয়ানার সাবেক রাষ্ট্রপতি ফেস্টাস গোন্তেবানিয়ে মোগ্যা বতসোয়ানার ক্রিকেটের উন্নয়নের জন্য বাংলাদেশের সমর্থন ও সহযোগিতা আশা করে। বতসোয়ানা কৃষি খাতের উন্নয়নের জন্য বাংলাদেশি কৃষিবিদদের নিয়োগের ব্যাপারে আগ্রহ প্রকাশ করে।
২০১৩ সালে চিকিৎসক, নার্স এবং প্রকৌশলীসহ প্রায় ২০,০০০ বাংলাদেশি কর্মকর্তা বতসোয়ানায় নিয়োজিত হয়।
কানাই ধাপ
কানাই ধাপ বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
কানাই ধাপ একটি প্রত্নতাত্ত্বিক স্থাপনা। এটি গড়ের পশ্চিমে বামনপাড়া গ্রাম অবস্থিত। এখানে যে উল্লেখযোগ্য ঢিবিটি দৃষ্টিগোচর হয় তা ‘কানাই ধাপ’ নামে পরিচিত । মহাস্থান গড় থেকে দেড় কিলোমিটার পশ্চিমে এটি অবস্থিত।
১৮৫২ সালে এ গ্রামে যে সকল মুদ্রা আবিষ্কৃত হয়েছে এদের দু’ খানাতে গুপ্ত রাজত্বের প্রমান পাওয়া যায়। রাজেন্দ্রলাল মিত্রের বর্ণনানুযায়ী জানা যায় যে, এ দুটি মুদ্রার একটিতে সম্মুখে মহিন্দ্র সিংহ ও পশ্চাতে মহেন্দ্রগুপ্ত নামান্কিত এবং দ্বিতীয় মুদ্রায় চন্দ্রগুপ্তের নামান্কিত রয়েছে। তাতে অনুমিত হয় যে, এদের রাজত্বকাল ছিল খৃষ্টীয় অব্দে দ্বিতীয় ও তৃতীয় শতাব্দীতে । এই মুদ্রা দু’ খানিতে মিঃ বিভারিজ কর্তৃক এসিয়াটিক সোসাইটিতে প্রেরিত হয় । স্যার কানিংহামের মতানুসারে এই মুদ্রাগুলোতে উল্লখিত “মহেন্দ্রগুপ্ত” কুমারগুপ্তরই উপাধি মাত্র । এতে আরো প্রমানিত হয় যে, “মহেন্দ্র” কুমার গুপ্তের উপনাম এবং ইনি দ্বিতীয় চন্দ্রগুপ্তের পুত্র । তার রাজত্বকাল ছিল ৪১৩ হতে ৪৫৫ শতাব্দ পর্যন্ত।
এই ধাপের আশেপাশের বাসীন্দারা প্রত্নঢিবিটি থেকে গুপ্তযুগের কিছু পোড়ামাটির ফলক পেয়েছিল বলে জানা যায়। এছাড়াও আদি বাংলা অক্ষরের সীল পাওয়া যায়।
দ্য ম্যান ইন দ্য আয়রন মাস্ক (১৯৯৮-এর চলচ্চিত্র)
দ্য ম্যান ইন দ্য আয়রন মাস্ক ১৯৯৮ সালে মুক্তিপ্রাপ্ত মার্কিন অ্যাকশন ড্রামা চলচ্চিত্র। এটি রচনা, পরিচালনা ও প্রযোজনা করেছেন র‍্যান্ডল ওয়ালেস। এতে দ্বৈত চরিত্রে অভিনয় করেছেন লিওনার্দো ডিক্যাপ্রিও, এরামিস চরিত্রে জেরেমি আয়রনস, এথস চরিত্রে জন মালকোভিচ, পোর্থস চরিত্রে জেরার্ড ডিপারদিউ, ডি'আর্থাগনান চরিত্রে গ্যাব্রিয়েল বাইরন।
রাজা লুইস ১৪'র সময়ে চারজন বন্দুকধারী সৈনিক এথস, পোর্থস, আরামিস, ডি'আর্থাগনানের মুখোশের পিছনের ব্যক্তিদের রহস্য উন্মোচন ও ব্যখ্যা করা এই চলচ্চিত্রে মূল বিষয়বস্তু। এটি আলেক্সাঁদ্র্ দ্যুমার মূল বই থেকে ১৯২৯ সালে ডগলাস ফেয়ারব্যাঙ্কস অভিনীত "দ্য আয়রন মাস্ক" এবং ১৯৩৯ সালে জেমস হোয়েল পরিচালিত একই নামের চলচ্চিত্রের সাথে বেশি সম্পর্কিত।
ফ্রান্সের রাজা লুইস ১৩'র মৃত্যুর পর রাজা লুইস ১৪ ক্ষমতায় আসেন। ডাচদের বিরুদ্ধে অপ্রত্যাশিত যুদ্ধের কারণে ফ্রান্স দেউলিয়া ঘোষিত হয়। লুইস খুবই বিলাসী জীবনযাপন করতেন এবং তার অনেক উপপত্নী ছিল। ইতিমধ্যে ফ্রান্সের কৃষকরা অনাহারে মারা যেতে লাগল এবং খাদ্য নিয়ে দেশব্যাপী দাঙ্গা শুরু হল। দাঙ্গা সাময়িকভাবে ক্ষান্ত হয়।
তিন বন্দুকধারী সৈনিক এরামিস, এথস, পোর্থস তাদের কাজ থেকে অবসর নিয়েছে এবং শুধুমাত্র ডি'আর্থাগনান তার কাজে বহাল রয়েছে। জনসাধারণ খাদ্যের জন্য লুইসের প্রাসাদের ফটকে বিশৃঙ্খলা সৃষ্টি করলে ডি'আর্থাগনান তাদের আশ্বাস দেন যে তিনি রাজার সাথে এ ব্যাপারে কথা বলবেন। তিনি রাজাকে এক গুপ্ত আক্রমণ থেকে রক্ষা করেন। পরস্থিতি আরও খারাপ হতে থাকে। লুইস ক্রিস্টিন নামে এক যুবতীকে তার উপপত্নী করতে চায়। কিন্তু রাউলের সাথে তার বিয়ে পাকাপোক্ত হয়ে ছিল বলে লুইস রাউলকে হত্যা করায়। লুইস ইহুদি নেতাকে হত্যা করার পরিকল্পনা করে আর সেই নেতা ছিল এরামিস। ফলে এরামিস আর এথস রাজাকে প্রতিহত করার জন্য পোর্থসকে নিযুক্ত করে।
এরামিস রাজা লুইসের জমজ ভাই ফিলিপের কথা জানত, যে এই মুখোশের পিছনের ব্যক্তি। রাজা লুইস তাকে কারাগারে বন্দী করে রাখে যাতে সে ক্ষমতার দাবী না করতে পারে। ফিলিপে লুইসের চেয়ে ভদ্র ও দয়ালু। তাকে কারাগার থেকে মুক্ত করতে হলে এরামিসদের ডি'আর্থাগনানের মুখোমুখি হতে হবে। তাই তারা বিকল্প পথের সন্ধান করে।চলচ্চিত্রটি ইতিবাচক ও নেতিবাচক সমালোচনা পেলেও ব্যবসায়িকভাবে সফল হয়। এটি মোট $১৮৩ মিলিয়ন আয় করে। রজার এবার্ট চলচ্চিত্রটিকে ৫-এ ২.৫ রেটিং প্রদান করেন।
লিওনার্দো ডিক্যাপ্রিও তার দ্বৈত চরিত্রে অভিনয়ের জন্য সবচেয়ে বাজে পর্দা জুটি বিভাগে গোল্ডেন রাসবেরি পুরস্কার পান।
চলচ্চিত্রের গীত রচনা ও সঙ্গীত পরিচালনা করেছেন নিক গ্লেনি-স্মিথ.
জ্বলো চিতাবাঘ
জ্বলো চিতাবাঘ বাংলাদেশের অন্যতম প্রথাবিরোধী কবি হুমায়ুন আজাদ রচিত দ্বিতীয় কাব্যগ্রন্থ। মার্চ ১৯৮০ সালে খান ব্রাদার্স অ্যান্ড কোং, ঢাকা, বাংলাদেশ থেকে এটি গ্রন্থাকারে প্রকাশিত হয়। ১৯৭৫ সালে বাংলাদেশের এক ব্যর্থ সামরিক অভ্যুত্থানের পরবর্তী সামাজিক ও রাজনৈতিক অবস্থার প্রেক্ষাপটে রচিত কবিতাগুলো এই গ্রন্থে সংকলিত হয়েছে।
আন্দিজের কন্ডর
আন্দিজের কন্ডর (বৈজ্ঞানিক নামঃVultur gryphus) হচ্ছে দক্ষিণ আমেরিকার শকুন পাখি। এরা কার্থাটিডি পরিবারের সদস্য এবং ভালচার গণের একমাত্র সদস্য। আন্দিজ পর্বতমালা এবং এর সংলগ্ন দক্ষিণ আমেরিকার পশ্চিমাংশের প্রশান্ত মহাসাগরের উপকূলে এদের পাওয়া যায়। ওজন এবং পাখার দৈর্ঘ্যে এরাই পৃথিবীর উড়তে সক্ষম পাখিদের মধ্যে সব থেকে বড়। এদের পাখার দৈর্ঘ্য সর্বোচ্চ ।
সুইডেনের বিখ্যাত বিজ্ঞানী ক্যারোলাস লিনিয়াস ১৭৫৮ সালে তার বিখ্যাত সিস্টেমা ন্যাচারাই গ্রন্থের দশম সংস্করণে আন্দিজের কন্ডর সম্পর্কে বর্ণনা করেন এবং দ্বিপদ নামকরণ করেন ভালচার গ্রাইফাস। আন্দিজের কন্ডরকে অনেকসময় আর্জেন্টিনার কন্ডর, বলিভিয়ার কন্ডর, চিলির কন্ডর, কলম্বিয়ার কন্ডর, ইকুয়েডরের কন্ডর ও পেরুর কন্ডর, প্রতিটি দেশে এরা স্থানীয় নামেই পরিচিত। শকুনের কন্ডর নামটি এসেছে কুয়েচুয়া ভাষার কুন্তুর থেকে।
ঠোঁট থেকে লেজ পর্যন্ত দেহের দৈর্ঘ্যে এরা ক্যালিফোর্নিয়া কন্ডর থেকে ৭/৮ সেমি কম কিন্তু ডানার দৈর্ঘ্যে সব থেকে বড় পাখি। এদের ডানা ২৭০-৩২০ সেমি পর্যন্ত হয়। এরা সচরাচর ভারী হয়, পুরুষ পাখি ওজনে ১১-১৫ কেজি এবং স্ত্রী পাখি ৮-১১কেজি হয়। পাখিদের মধ্যে শুধুমাত্র গ্রেট আলব্যাট্রস এবং পেলিকানের দুটি প্রজাতির কিছু পাখির মধ্যে আন্দিয়ান কন্ডোরের মত ডানার দৈর্ঘ্য দেখা যায়। পূর্ণবয়স্ক পাখির পাখনা কালো, কাঁধের কাছে এক গুচ্ছ সাদা পাখি।
আন্দিজের শকুন দক্ষিণ আমেরিকার সান্তা মার্তা পর্বতসহ আন্দিজ পর্বতমালায় বাস করে। উত্তরে এদের বিস্তার শুরু হয়েছে ভেনেজুয়েলা এবং কলম্বিয়ায় যেখানে এরা এখন খুবই বিরল প্রজাতির পাখি, এরপর আন্দিজ পর্বত ধরে দক্ষিণে গেলে ইকুয়েডর, পেরু এবং চিলি, বলিভিয়ার মধ্য দিয়ে এবং আর্জেন্টিনার পশ্চিমাংশ থেকে তিয়েরা দেল ফুয়েগো পর্যন্ত এদের দেখতে পাওয়া যায়। ১৯ শতকের প্রথম দিকে ভেনেজুয়েলার পশ্চিমাংশ থেকে তিয়েরা দেল ফুয়েগো পর্যন্ত পুরো আন্দিজ অঞ্চল জুড়ে কন্ডোরের বাস ছিলো কিন্তু মানুষের কারণে এদের সংখ্যা ব্যাপক হারে হ্রাস পাচ্ছে। এদের বসবাসের জায়গা হচ্ছে উন্মুক্ত ঘাসের জমি এবং আলপাইন এলাকা। এরা খোলা, জংগলহীন এলাকা পছন্দ করে যেখানে আকাশ থেকে ভূমি স্পষ্ট দেখতে পাওয়া যায়।
আর্জেন্টিনা, বলিভিয়াম চিলি, কলাম্বিয়া, ইকুয়েডর, পেরু এবং ভেনেজুয়েলার আন্দিজ রাজ্যের জাতীয় প্রতীক হচ্ছে আন্দিজের কন্ডর। এটা বলিভিয়া, চিলি, কলম্বিয়া ও ইকুয়েডরের জাতীয় পাখি। দক্ষিণ আমেরিকার আন্দিজ সংলগ্ন অঞ্চলের লোকসাহিত্য ও পূরাণ কাহিনীতে গুরুত্বপূর্ণ অংশ দখল করে আছে আন্দিজের শকুন। খিস্ট্র পূর্ব ২৫০০ সাল থেকে আন্দিয়ান চিত্রশিল্পে কন্ডর পাখির উপস্থিতি লক্ষ্য করা যায়। আন্দিয়ান পুরাণে আন্দিজের কন্ডরকে সূর্য দেবতার সহযোগী ভাবা হয় এবং বিশ্বাস করা হয় এরা উর্ধ্ব জগৎ শাসন করে। আন্দিয়ান সাহিত্যে আন্দিজের শকুনকে ক্ষমতা ও স্বাস্থ্যের প্রতীক বিবেচনা করা হয়। বিশ্বাস করা হয় আন্দিজের কন্ডরের হাড় এবং অংগ প্রত্যংগের ঔষধি ক্ষমতা আছে তাই এদেরকে হত্যা করা হয়। পেরুর কোন কোন এলাকায় ষাঁড়ের লড়াইয়ে ষাঁড়ের পিঠে কন্ডোর পাখি বেধে দেওয়া হয়। সাধারনত কন্ডোর পাখি বেঁচে যায় এবং একে ছেড়ে দেওয়া হয়।